text:
बिहार विधानसभा के लेल 21 अक्तूबर सं वोटिंग शुरू होबय जा रहल अछि. राज्य केर 243 सीट के लेल एहि बेर छह चरण मे मतदान भ रहल अछि. वोट त भ रहल अछि मुदा सभसं पैघ सवाल ई अछि जे अहांक वोट किनका जाएत ? अहां एहि बेर किनका गद्दी पर बैसाबय चाहैत छी ? कि नीतीश जी फेर मुख्यमंत्री बनि सकताह? कि लालू प्रसाद यादव जी रामविलास पासवान जीक संग मिलि क नीतीश जीके कात लगाबय मे कामयाब भ पएताह? आ अहांके लगैत अछि जे महबूब अली कैसर जीक देखरेख मे कांग्रेस किछ करामात देखा पाएत?
आजादी के बाद पिछला 60 साल मे देखल जाए त कांग्रेस करीब 40 साल कांग्रेस राज करलक...आओर ओहि के बाद कांग्रेस के सहयोग सं 15 साल लालू...राबड़ी देवी जीक राज रहल. एहि पचपन साल मे बिहार देश के छोट-छोट राज्य सं पिछड़ैत चलि गेल. पिछला पांच साल सं नीतीश जी बीजेपी के सहयोग सं सरकार चला रहल छथि. हिनका राज्य मे विकास के गाड़ी किछ चलल अछि.
आब फेर चुनाव भ रहल अछि. अहां किनकर सरकार चाहय छी? जाति... धर्म... परिवार... कका/ मामा छोड़ि बिहार के बारे मे सोचल जाए त अहांक वोट किनका मिलत?


c: text/html

text:
८ अगस्त २०२१, मैथिली जिन्दाबाद!!
दहेज मुक्त मिथिला स्मारिका – २०२१ केर प्रकाशन संग ‘निर्धन कन्या सहायता अक्षय कोष’ केर निर्माण कयल जेबाक सूचना दहेज मुक्त मिथिला संचालिका वन्दना चौधरी करेलनि अछि। एहि सन्दर्भ अभियानक संस्थापक प्रवीण नारायण चौधरी द्वारा कयल गेल पोस्ट स्वयं सब बातक विवरण दैत अछि, तेकर उतार निम्न अछिः
निर्धन कन्या सहायता अक्षय कोष
पैघ उद्देश्य – सहज काज!!
जी, उद्देश्य पैघ रहितो सभक एकजुटता आ सदाशयता सँ काज सहज भऽ जाइत छैक। बेर-बेर सुनय लेल भेटैत अछि –
“फल्लाँ महिला बड़ा असहाय आ दीन अवस्था मे छथि। हुनका देखनिहार कियो नहि छन्हि। ओ बड अवला नारी छथि। जँ अहाँ सब किछु सहयोग कय देबनि त बड पैघ उपकार होयत।”
आब एहेन अवस्था मे किनको किछु करब केकरो लेल कतेक पार लगैत छैक आ के कि केकरा करैत छैक ताहि सँ सब कियो परिचिते छी। करता एक, बजता दस, खरखाँही लुटबाक लेल मात्र किछु सहयोग करैत हमहुँ कतेको लोक केँ देखलहुँ। बेर पर हम स्वयं कतेक किनका लेल केना सक्षम भऽ सकलहुँ से आत्मनिरीक्षण कयला सँ सच्चाई बुझिते छी सब कियो। प्रैक्टिकली (व्यवहारिकता) मे ई केकरो लेल सम्भव नहि छैक, कतबो कियो सम्पन्न आ अर्थवान-धनवान हो, ओकरा अपनहि जंजाल सँ फुर्सत नहि भेटैत छैक। तखन बाबा-पुरुखाजन के सिखायल किछु मार्ग एहेन अछि जाहि पर चलिकय हम-अहाँ बहुत किछु कय सकैत छी।
*मुठियादान
*श्रमदान
*स्वयंसेवा
*स्वैच्छिक योगदानक संग्रह
*सामूहिक कल्याणार्थ सामूहिक बचत
ई सब किछु उपाय बहुत पहिनहि सँ चलैत आबि रहल अछि। अपन मिथिला मे पैघ-पैघ काज समाज स्वयं करैत अछि। सरकार या राज्य द्वारा कोनो काज हो ताहि लेल कियो इन्तजार मे नहि रहि समाजक दस लोक मिलि गेल आ सभक सहयोग सँ बड़का-बड़का बजट मे खूब उत्साहक संग काज सब होइत रहैत अछि। जेना, नवाह कीर्तन, दुर्गा पूजा, कृष्णाष्टमी, काली पूजा, यज्ञ, पोखरि-इनार खुनेनाय, मरचर आ चारागाह आदिक निर्माण, श्मशान घाट या पोखरिक घाट… कतेक कहू! हम-अहाँ स्वयं अपन-अपन गाम मे नजरि दौड़ायब त देखा जायत जे एमपी-एमएलए या मुखिया-मैनजन कतेक काज करैत अछि आ स्वयं गामक लोक मिलिजुलि कतेक पैघ-पैघ काज करैत अछि। यैह थिकैक मिथिलाक अपन समृद्ध सभ्यता। जे कियो एहि विधानक परिकल्पक रहथि, यथा राजा जनक जी, ओ प्रणम्य छथि। अपना समाज मे ‘साली’ देबाक सेहो परम्परा रहल अछि, कोनो नदी टपबाक लेल नाविक (मलाह जाति-समुदायक नाव खेबैया परिवार) केँ सालाना हर घर सँ उपज भेल अन्न मे सँ किछु सेर ‘साली’ देल जाइछ। तहिना नौआ व अन्य श्रमजीवी समुदाय सहित पुरहित, पंडा, आदि केँ सेहो “साली” देबाक परम्परा अछि। ई सब कि कहैत अछि जे ‘स्वयं मे मजबूत संकल्प राखू, कोनो काज असम्भव नहि छैक’।
“दहेज मुक्त मिथिला” किछु एहि तरहक परिकल्पना संग शुरू सँ ‘स्वयंसेवा’ मार्फत चलेबाक संकल्प थिकैक। हम-अहाँ अपन-अपन जीवनयापन मे विभिन्न स्थान पर छितरायल अवस्था मे छी। हमर-अहाँक सोच अछि जे मिथिला एहि कुप्रथा सँ मुक्त हुए। मांगरूपी दहेजक प्रतिकार करनिहार सामाजिक समूह बनय। व्यवहारिक खर्च वरपक्ष-कन्यापक्ष आपसी सहमति सँ वगैर एक-दोसर केँ कोनो तरहक दबाव देने, कर्जा करबेने, हँसी-खुशी सँ विवाह जेहेन पवित्र सम्बन्ध बनय। तखनहि एहि मिथिला मे फेर सँ कपिल, गौतम, जनक, याज्ञवल्क्य, भामती, भारती, गार्गी, मैत्रेयी आदि जेहेन सन्तान आबि सकत। नहि त आइ-काल्हि जहिना बक्रबुद्धि लगबैत अन्ट-शन्ट देखाबा करैत विवाह कम आ प्रदर्शनकारी इवेन्ट बेसी करय जाइत छी आ सन्तान सब केहेन-केहेन जन्म लय रहल अछि सेहो देखिये रहल छी… त कुरूपता दिन-दिन बढिते जायत।
स्मारिका २०१४ मे निकलल छल। एकर प्रति एखनहुँ समूह पर उपलब्ध अछि डिजिटल मोड मे। पहिल बेर १००० प्रति प्रकाशित भेल छल। बहुत सफल आ ऐतिहासिक उपलब्धिक काज भेल छल। लाखों परिवार मे एकर प्रेरणा जरूर पहुँचल। आब २०२१ मे १० वर्ष पूर्णता पर स्मारिकाक प्रकाशनक नियार भेल अछि। हालांकि कलियुग एक दिश विचित्र ढंग सँ अपन प्रभाव देखा रहल अछि, टेढी मे हम सब कियो मस्त छी, सामुहिक कार्य करबाक सामर्थ्य घटैत जा रहल अछि… तथापि किछुए गोटा मात्र यदि फाँर्ह बान्हि लेब त बड़का-बड़का काज भऽ जाइत छैक। त २०२१ केर स्मारिका सँ एकटा पैघ लक्ष्य लेल गेल अछि ‘निर्धन कन्या सहायता अक्षय कोष’ केर निर्माण। देखी जे हमरा लोकनि अपन जीवन मे कतेक पैघ अक्षय कोष (कहियो नहि खर्च होइवला स्थिर राशि) ठाढ़ कय पबैत छी!! एकर ब्याज लाभ वा एकर सदुपयोगिता सँ निकलल लाभांश सँ प्रत्येक वर्ष एक निश्चित नियमानुसार किछु निर्धन कन्या केँ सहयोग करबाक परम्परा आरम्भ होयत। कोनो जरूरी नहि जे हम सब लाख-करोड़ आ कि पैघ-पैघ राशि देबैक, जतबे सम्भव होयत ओतबे, लेकिन देबैक जरूर। यैह लक्ष्य अछि।
अपने सब सँ सब बात बेर-बेर निवेदन करैत आबि रहल छी। अपनो लोकनि विश्वास जतबैत अपन योगदान पठेबाक कार्य आरम्भ कय चुकल छी। कतेक लोक चुप्पी सेहो लादि देलनि। कोनो बात नहि। काज हेब्बे करतैक। जानकी जी विहुँसैत सब किछु देखि रहल छथिन। तारीख फिक्स्ड छैक। ३१ अगस्त लास्ट डेट राखल गेल छैक। एहि भीतर सब कियो अपन-अपन योगदान पठा दी। सब किछु अपडेट कयल एहि पोस्टर केँ ध्यान सँ देखू आ ससमय अपन सहयोग स्वेच्छा सँ दान करू। खबरदार जे कियो गोटे कौचर्य मे लागब आ सहयोग त दूर अगबे काज करनिहारक कुचिष्टा कतहु करब, कारण स्वेच्छाचारिताक धर्म केँ सर्वोपरि मानि मात्र कोनो योगदान पठेबाक पहिल आ अन्तिम नियम अछि। बाकी भगवती स्वयं देखथिन!! किनको कोनो चिन्ता नहि करबाक अछि। हुनकर आह्वान जखन भऽ जाइत छैक त स्वयं अपने ओ कोनो न कोनो रूप मे सब काज पूरा करबैत छथिन। अस्तु! तारीख मोन राखब – ३१ अगस्त २०२१! तेकर बाद हमर दिमाग कियो गोटे कतहु सँ नहि चाटब! से प्रार्थना। आइ-काल्हि हमर घरोवाली दिमाग खाइत रहैत छथि, से हुनको कहय चाहबनि जे नियमबद्ध ढंग सँ काज करू।
हरिः हरः!!

robotstxt: allowed

filter: keep


text:
जनकपुर निवासी प्रवेश निरंतर प्रयोगधर्मी आ सार्थक संगीतक परिकल्पना में लागल छथि...अपन अग्रज प्रसिद्ध मैथिली गायक सुनील मल्लिक संग ई मैथिलीक चर्चित अलबम 'गीत घर घर के','छौरा तोरा बज्ज़र खसतौ', 'हमर धकधकी बढेय' 'खोंता सिंगार',लेहुआयल आँचर', आदिक बाद मैथिलीक निर्माणाधीन फिल्म "मुखियाजी"क संगीत सेहो केलनि अछि....."सानिध्य" नामक बैंडक नेतृत्व कर्ता प्रवेश जी आर आगाँ बढताह से विश्वास अछि....
First Portal of Maithili Films, Artists, Songs, Music, Theater and Entertainment मैथिली फ़िल्म, कलाकार, गीत- संगीत, रंगमंच आ मनोरंजनक पहिल मैथिली पोर्टल
Tuesday, September 6, 2011
संगीत जगतक एकटा चमकैत हस्ताक्षर : प्रवेश मल्लिक
जनकपुर निवासी प्रवेश निरंतर प्रयोगधर्मी आ सार्थक संगीतक परिकल्पना में लागल छथि...अपन अग्रज प्रसिद्ध मैथिली गायक सुनील मल्लिक संग ई मैथिलीक चर्चित अलबम 'गीत घर घर के','छौरा तोरा बज्ज़र खसतौ', 'हमर धकधकी बढेय' 'खोंता सिंगार',लेहुआयल आँचर', आदिक बाद मैथिलीक निर्माणाधीन फिल्म "मुखियाजी"क संगीत सेहो केलनि अछि....."सानिध्य" नामक बैंडक नेतृत्व कर्ता प्रवेश जी आर आगाँ बढताह से विश्वास अछि....


text:
नवका- पुरनका लेख सर्च करु...
दीपावली आओर हुक्का-लोली
ऑर्कुट पर एकटा संगी छथिन्ह अल्का रंजन...अपन मिथिलांचल सं छथिन्ह...दीपावली सं एक दिन पहिने हुनकर स्क्रैप आयल जे सर मटिया तेल में हुक्का-लोली भिजौने छी कि नै?? सत्य कहल जाय त हम हुक्का लोली के अहि ठाम अयला पर एकदमे सं बिसरि गेल छलहुं..अल्काजी के स्क्रैप अयला पर मन गदगद भ गेल...मन भेल जे भरि पांज भरि क चुमि लिअ...मुदा एकटा तं ऑर्कुट छोड़ि कोनो जान पहचान नहिं..दोसर लड़की.... हुनका जतेक धन्यवाद देल जाउ कम छै... मुदा एहि बात सं मन में कचोटि सेहो भेल जे आई के जमाना के संगहि हम सभ सेहो बदलि गेलहुं अ... आओर हम सभं अपन परम्परा सं बड़ दूर आबि चुकल छी... परम्परा के बात छोडुं सभ किछु बदलि गेल अछि...पूजा-पाठ...दिया-बाती...डिबरी... मनाबय के रंग-ढंग सभ किछु... दिया-डिबरी के जगह आब बिजली के झालर...रंग बिरंगा बत्ती...चाइनीज सजावट के सामान लय लेलक अछि.
दिवाली आबय सं हफ्ता भर पहिने सं हुक्का लोली के तैयारी शुरू भय जाय छल...आओर एक दिन पहिने सं ओकरा मटिया तेल में भींगा कय रखि दैत छलहुं...सांझ होयते हम सभ बच्चा सभ हुक्का-लोली भांजय लगय छलहुं...ओना हुक्का-लोली भांजय के मिथिलांचल के परम्परा मूज...संठी में आगि लगा के जलावय के छै...आओर एहि में सं बचल संठी सं दिवाली के अगला दिन सूरज देवता के निकलय सं पहिने डगरा पीटय के रिवाज छै..ओना आब तं डगरा...सूप डेंगाबय के परम्परा सेहो खत्म भेल जा रहल अछि...एहि में जखन हम सभ बच्चा में सुतले रहय छलहुं त घर के चारु कात मां... दादी.. सभं डगरा पीटैत दरिद्रा के भगाबैत छलिह..
दिवाली के दिन घर-आंगन... दलान के गोबर सं नीपल जाइत छल...पानि सं धोयल जाइत छल... नबका नबका कपड़ा पहिन...पूजा पाठ कयल जाई छल...लक्ष्मी-गणेश जी के पूजा कयल जाइत छल ओकर बाद पटाखा फूलझड़ी छोड़ैत छलहुं...घऱ के चारु कात मट्टी के दिया-बाती...डिबरी जलाबय छलहुं..घर-घर जाक अपना सं बड़ लोक सभक आशीर्वाद लैत छलहुं..मुदा आब ओ सभ धीरे धीरे खत्म भ रहल अछि...आब त लगैत अछि सभ पाइयक खेल भ गेल अछि...रंग-बिरंगा झालड़ सं चमकल घर के आगां डिबरी वाला घर अन्हार में डूबल लागैत अछि...दिवाली सं पहिने आई काल्हि गिफ्ट देबय के परम्परा शुरू भ गेल अछि...मुख्य रूप सं ई ठीकेदार लोकनि के...दफ्तर में काम कराबय वाला के ..नेता अफसर सं काम निकलबाक लेल शुरू कअल गेल छल मुदा आब तं ई दिवाली के सभस प्रमुख परम्परा भ गेल अछि...कम पाई वाला लोक के तं कोनो गुजारे नहि छै...बाजार में सैकड़ों तरहक गिफ्ट के सामान मौजूद छै जे अंधाधुंध कमाई क रहल अछि...गिफ्ट के सामान बेचय वाला के चांदी भ रहल अछि...आं लोक लूटि रहल अछि...दीपावली पर लक्ष्मी जी आयताह कि तड़क भड़क में गरीबक खर्चा बढ़ा जाइत छथिन्ह...ओना मां लक्ष्मी सं इहे प्रार्थना रहत जे हे मां एहि दिवाली सभक घर धन बरसबियौ...सुख...शांति आओर समृद्धि के बरखा करिऔ.
सदस्यता लें टिप्पणियाँ भेजें (Atom)


text:
मालीक विश्व सम्पदा क्षेत्रसभक सूची
सन् २०१४ धरि मालीक ४ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
नाइजरक विश्व सम्पदा क्षेत्रसभक सूची
सन् २०१४ धरि नाइजरक ३ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
मौरिससक विश्व सम्पदा क्षेत्रसभक सूची
सन् २०१४ धरि मौरिससक २ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रम्व मान्यता प्रदान कएल गेल अछि ।
गाबोनक विश्व सम्पदा क्षेत्रसभक सूची
सन् २०१४ धरि गाबोनक १ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
क्यामेरूनक विश्व सम्पदा क्षेत्रसभक सूची
सन् २०१४ धरि क्यामेरूनक २ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
मोजाम्बिकक विश्व सम्पदा क्षेत्रसभक सूची
सन् २०१४ धरि मोजाम्बिकक १ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
जाम्बियाक विश्व सम्पदा क्षेत्रसभक सूची
सन् २०१४ धरि जाम्बियाक १ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
चाडक विश्व सम्पदा क्षेत्रसभक सूची
सन् २०१४ धरि चाडक १ वटा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
टोगोक विश्व सम्पदा क्षेत्रसभक सूची
सन् २०१४ धरि टोगोक १ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
नाइजेरियाक विश्व सम्पदा क्षेत्रसभक सूची
सन् २०१४ धरि नाइजेरियाक २ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
इजिप्टक विश्व सम्पदा क्षेत्रसभक सूची
सन् २०१४ धरि इजिप्टक ७ टा सम्पदाके संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
केन्याक विश्व सम्पदा क्षेत्रसभक सूची
सन् २०१४ धरि केन्याक ६ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
बोत्स्वानाक विश्व सम्पदा क्षेत्रसभक सूची
सन् २०१४ धरि बोत्स्वानाक २ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
सेनेगलक विश्व सम्पदा क्षेत्रसभक सूची
सन् २०१४ धरि सेनेगलक ८ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
साँप
सर्प एक घुस्कैवला प्रजातीक मांसाहारी सरिसृप जीव छी । प्रकृतिको खाद्य श्रृङ्खलामे ई द्वितिय वा तृतीय उपभोक्ताक रूपमे रहल अछि । वैज्ञानिक अध्ययन–अनुसन्धान अनुसार साँपक सब प्रजातिसभ मान्सहारी होइत अछि । किछ कीरा–फटेङ्ग्रा खाइत अछि तँ किछ बेङ्ग, मुस ...
कङ्गोक विश्व सम्पदा क्षेत्रसभक सूची
सन् २०१४ धरि कङ्गोक १ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
आइभोरी कोस्टक विश्व सम्पदा क्षेत्रसभक सूची
सन् २०१४ धरि आइभोरी कोस्टक ४ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
सेसेल्सक विश्व सम्पदा क्षेत्रसभक सूची
सन् २०१४ धरि सेसेल्सक २ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
नामिबियाक विश्व सम्पदा क्षेत्रसभक सूची
सन् २०१४ धरि नामिबियाक २ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
मौरिसनियाक विश्व सम्पदा क्षेत्रसभक सूची
सन् २०१४ धरि मौरिसिनियाक २ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
सुडानक विश्व सम्पदा क्षेत्रसभक सूची
सन् २०१४ धरि सुडानक २ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
बुर्किना फासोक विश्व सम्पदा क्षेत्रसभक सूची
सन् २०१४ धरि बुर्किना फासोक १ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
प्रजातान्त्रिक गणतन्त्र कङ्गोक विश्व सम्पदा क्षेत्रसभक सूची
सन् २०१४ धरि प्रजातान्त्रिक गणतन्त्र कङ्गोक ५ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
घानाक विश्व सम्पदा क्षेत्रसभक सूची
सन् २०१४ धरि घानाक २ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
मोरक्कोक विश्व सम्पदा क्षेत्रसभक सूची
सन् २०१४ धरि मोरक्कोक ९ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
गिनीक विश्व सम्पदा क्षेत्रसभक सूची
सन् २०१४ धरि गिनीक १ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
मध्य अफ्रिकी गणतन्त्रक विश्व सम्पदा क्षेत्रसभक सूची
सन् २०१४ धरि मध्य अफ्रिकी गणतन्त्रक २ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
सेन्ट लुसियाक विश्व सम्पदा क्षेत्रसभक सूची
सन् २०१४ धरि सेन्ट लुसियाक १ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
पेरूक विश्व सम्पदा क्षेत्रसभक सूची
सन् २०१४ धरि पेरुक १२ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
हाइटीक विश्व सम्पदा क्षेत्रसभक सूची
सन् २०१४ धरि हाइटीक १ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
डोमिनिकाक विश्व सम्पदा क्षेत्रसभक सूची
सन् २०१४ धरि डोमिनिकाक १ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
सुरिनेमक विश्व सम्पदा क्षेत्रसभक सूची
सन् २०१४ धरि सुरिनेमक ६ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
होन्डुरसक विश्व सम्पदा क्षेत्रसभक सूची
सन् २०१४ धरि होन्डुरसक २ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
बार्बाडोसक विश्व सम्पदा क्षेत्रसभक सूची
सन् २०१४ धरि बार्बाडोसक १ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान केनए अछि ।
कोलम्बियाक विश्व सम्पदा क्षेत्रसभक सूची
सन् २०१४ धरि कोलम्बियाक ७ टा सम्पदक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा मे मान्यता प्रदान कएल गेल अछि।
डोमिनिकन गणतन्त्रक विश्व सम्पदा क्षेत्रसभक सूची
सन् २०१४ धरि डोमिनिकन गणतन्त्रक १ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
भेनेजुएलाक विश्व सम्पदा क्षेत्रसभक सूची
सन् २०१४ धरि भेनेजुएलाक ३ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
बोलिभियाक विश्व सम्पदा क्षेत्रसभक सूची
सन् २०१४ धरि बोलिभियाक ७ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
पाराग्वेक विश्व सम्पदा क्षेत्रसभक सूची
सन् २०१४ धरि पाराग्वेक १ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
बेलिजक विश्व सम्पदा क्षेत्रसभक सूची
सन् २०१५ धरि बेलिजक १ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
ग्वाटेमालाक विश्व सम्पदा क्षेत्रसभक सूची
सन् २०१४ धरि ग्वाटेमालाक ३ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
इक्वेडरक विश्व सम्पदा क्षेत्रसभक सूची
सन् २०१४ धरि इक्वेडरक ५ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
उरुग्वेक विश्व सम्पदा क्षेत्रसभक सूची
सन् २०१४ धरि उरुग्वेक २ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
चिलीक विश्व सम्पदा क्षेत्रसभक सूची
सन् २०१४ धरि चिलीक ६ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
एल साल्भादोरक विश्व सम्पदा क्षेत्रसभक सूची
सन् २०१४ धरि एल साल्भादोरक १ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
कोस्टारिकाक विश्व सम्पदा क्षेत्रसभक सूची
सन् २०१४ धरि कोस्टारिकाक ४ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
सेन्ट किट्स र नेभिसक विश्व सम्पदा क्षेत्रसभक सूची
सन् २०१४ धरि सेन्ट किट्स आ नेभिसक १ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
जामुन
जामुन एक सदाबहार वृक्ष छी जकर फल बैंगनी रंगके होईत अछि | ई वृक्ष भारत एवं दक्षिण एशियाके अन्य देशसभ आर इण्डोनेसिया आदिमे पाओल जाईत अछि। जामुनक फल ७० प्रतिशत खाय योग्य होइत अछि। अहिमे ग्लूकोज आर फ्रक्टोज दुटा मुख्य स्रोत होइत सेहो होइत अछि। फलमे ख ...
सर्गी ब्रिन
सर्गी मिखायलोविच ब्रिन (जन्म - २१ अगस्त १९७३, एक रूसी अमेरिकी कम्प्यूटर वैज्ञानिक, सफ्टवेयर डेभलपर आ उद्यमी छी जेकारा लैरी पेज कऽ साथ गुगल, इंक.के सह-संस्थापकके रूपमे अधिक जानल जाइत, जे अपन खोज इन्जन आ अनलाइन विज्ञापन प्रौद्योगिकी कऽ आधापर विश्वक ...
पाइथागोरस
पाइथागोरस सामोस के पाईथोगोरस," उनकर जन्म ५८० और ५७२ ई.पू. के बीच मे और मृत्यु ५०० और ४९० ई.पू. के बीच भेल अछि), या फ़ीसाग़ोरस, एक अयोनिओयन Ionian ग्रीक Greekगणितज्ञ mathematician छतीन और पाईथोगोरियनवाद Pythagoreanism नाम क धार्मिक आन्दोलन के संस् ...


text:
उत्तर कोरिया
उत्तर कोरिया, आधिकारिक रूपसँ प्रजातान्त्रिक जनवादी गणतन्त्र कोरिया (हङ्गुल: 조선 민주주의 인민 공화국, हाञ्जा:朝鲜民主主义人民共和国) पूर्वी एसियामे कोरिया प्रायद्वीपक उत्तरमे बसल एक देश छी । देशक राजधानी आ सभसँ पैग शहर प्योङयाङ छी । कोरिया प्रायद्वीपक ३८अम समानान्तर पर बनाएल गेल कोरियाली सैन्यविहीन क्षेत्र उत्तर कोरिया आ दक्षिण कोरियाक बीच विभाजन रेखाक रूपमे काज करैत अछि । अमनोक नदी आ तुमेन नदी उत्तर कोरिया आ चीनक बीच सीमाक निर्धारण करैत अछि, ओतय अती उत्तर-पूर्वी छोर पर तुमेन नदीक एक शाखा रूसक साथ सीमा बनबैत अछि ।
सन् १९१० मे, कोरिया साम्राज्य पर जापानद्वारा कब्जा करि लेल गेल छल । सन् १९४५ मे द्वितीय विश्वयुद्धक अन्तमे जापानी आत्मसमर्पणक बाद, कोरियाकें संयुक्त राज्य आ सोभियत सङ्घद्वारा दुई क्षेत्रसभमे विभाजित करि देल गेल, जतय एकर उत्तरी क्षेत्र पर सोभियत सङ्घ तथा दक्षिण क्षेत्र पर अमेरिकाद्वारा कब्जा करि लेल गेल । एकर एकीकरण पर बातचीत विफल रहल, आ सन् १९४८ मे, दुनू क्षेत्रसभ पर अगल-बगल देश आ सरकार: उत्तरमे समाजवादी प्रजातान्त्रिक जनवादी कोरिया, आ दक्षिणमे पूंजीवादी गणतन्त्र कोरिया बनि गेल । दुनू देशक बीच एक युद्ध (१९५०-१९५३) सेहो भऽ गेल अछि । कोरियाली युद्धविधि समझौतासँ युद्धविराम तँ भेल, मुदा दुनू देशक बीच शान्ति समझौता पर हस्ताक्षर नै कएल गेल ।[१४]
उत्तर कोरिया आधिकारिक तौर पर अपना आपकें आत्मनिर्भर समाजवादी राज्यक रूपमे दर्शावैत अछि ।[१५] आ औपचारिक रूपसँ चुनाव सेहो कएल जाइत अछि । ओना तँ आलोचक एकरा अधिनायकवादी तानाशाहीकें रूप मानैत अछि, किया की एहि ठामक सत्ता पर किम इल-सुङ आ हुनकर परिवारक लोकसभक अधिपत्य अछि । बहुतेक अन्तर्राष्ट्रिय सङ्गठनसभक अनुसार उत्तर कोरियामे मानवाधिकार उल्लङ्घनक समकालीन दुनियामे कोनो समानान्तर नै अछि ।[१६][१७][१८] सत्तारूढ़ परिवारक सदस्यसभक नेतृत्वमे कोरियाक श्रमिक पार्टी (डब्लुपिके), देशक सत्ता नियन्त्रित अछि आ दुनू देशक पुनर्मिलनक लेल डेमोक्रेटिक फ्रन्टक नेतृत्व करैत अछि जहिमे सम्पूर्ण राजनीतिक अधिकारीसभक सदस्य होनाए आवश्यकता होइत अछि ।[१९]
राष्ट्रिय आत्मनिर्भरताक विचारधारा जुचे, सन् १९७२ मे मार्क्सवादी-लेनिनवादीक रचनात्मक प्रयोगक रूपमे संविधानमे पेश कएल गेल छल । राज्यक उद्यमशील आ सामूहिक कृषिक माध्यमसँ कृषि उत्पादन पर राज्यकें स्वामित्व रहैत अछि । स्वास्थ्य सेवा, शिक्षा, आवास आ खाद्य उत्पादन जका अधिकांश मूल सेवासभ अनुवृत्ति होइत अछि या राज्य-वित्त पोषित होइत अछि । सन् १९९४ सँ सन् १९९८ धरि, उत्तर कोरियामे अकाल पड़ल छल, जकर परिणामस्वरूप ०.२४ सँ ३.५ मिलियन लोकसभक मौत भेल आ आबो खाद्य उत्पादनमे सङ्घर्ष करि रहल अछि ।[२०] उत्तर कोरिया सोङ्गुन या सैन्य-प्रथम नीतिकें पालन करैत अछि ।[२१] १.२१ मिलियन रहल एकर सक्रिय सेना चीन, अमेरिका आ भारतक बाद दुनियामे चारिम सभसँ पैग सेना अछि ।[२२] उत्तर कोरिया एक परमाणु हथियार सम्पन्न देश छी ।[२३][२४] उत्तर कोरिया अपना आपकें एक नास्तिक देश मानैत अछि एतय कोनो आधिकारिक धर्म नै अछि संगे सार्वजनिक रूपसँ धर्मकें नै मानल जाइत अछि ।
इतिहास[सम्पादन करी]
जापानी आधिपत्य (१९१०-१९४५)[सम्पादन करी]
सन् १९०५ मे रुसो-जापान युद्धक बाद जापानद्वारा कब्जा कएल जाए सँ पहिने प्रायद्वीप पर कोरियाली साम्राज्यक शासन व्यवस्था छल । सन् १९४५ मे द्वितीय विश्वयुद्धक समाप्ति पश्चात ई सोभियत सङ्घ आ अमेरिकाक नियन्त्रित क्षेत्रसभमे बांटि देल गेल । उत्तर कोरियाद्वारा संयुक्त राष्ट्र सङ्घक पर्यवेक्षणमे सन् १९४८ मे दक्षिणमे भेल चुनावमे भाग नै लेवाक निर्णय केलक, जकर परिणामस्वरूप दुनू नियन्त्रित क्षेत्रसभमे अलग कोरियाली सरकारसभकें गठन भेल । उत्तर आ दक्षिण कोरिया दुनू पूरे प्रायद्वीप पर सम्प्रभुताकें दावा केलक, जकर परिणति सन् १९५० मे कोरियाली युद्धक रूपमे भेल । सन् १९५३ मे भेल युद्धविरामक बाद युद्ध तँ अन्त भऽ गेल, मुदा दुनू देश अखनो आधिकारिक रूपसँ युद्धरत अछि, कियाकी शान्ति सन्धि पर कहियो हस्ताक्षर नै कएल गेल । दुनू देशसभकें सन् १९९१ मे संयुक्त राष्ट्रमे स्वीकार किएल गेल । २६ मई २००९ मे उत्तर कोरियाद्वारा एकतरफा युद्धविराम वापिस लऽ लेल गेल ।
सोभियत आधिपत्य आ कोरियाक विभाजन (१९४५-१९५०)[सम्पादन करी]
सन् १९४५ मे जखन द्वितीय विश्वयुद्ध समाप्त भेल तँ, कोरियाली प्रायद्वीपकें ३८ समानान्तर रेखासँ दुनू क्षेत्रसभमे विभाजित करि देल गेल, जकर उत्तरी क्षेत्रमे सोभियत सङ्घ आ दक्षिणी भाग पर संयुक्त राज्य अमेरिकाक कब्जा भेल । विभाजन रेखा हेतु दुई अमेरिकी अधिकारी, डिन रस्क आ चार्ल्स बोनेस्टेलकें काम सौंपल गेल, ओ दुनू देशकें लगभग आधा-आधा भागमे विभाजित केलक मुदा राजधानी सियोलकें अमेरिकी नियन्त्रणक तहत राखने छल ।[२५][२६] ओ अवस्थाक बादो, विभाजन तुरन्त सोभियत सङ्घद्वारा स्वीकार करि लेल गेल । सोभियत जनरल तेरेन्ति शैतकोभद्वारा सन् १९४५ मे सोभियत नागरिक प्राधिकरणक स्थापनाक सिफारिश केलक, आ उत्तर कोरियाक लेल फरबरी सन् १९४६ मे स्थापित अस्थायी पिपल्स समितिकें अध्यक्षक रूपमे किम इल-सुङक समर्थन केलक । अस्थायी सरकारक समयमे, शैतकोभक मुख्य उपलब्धि, व्यापक भूमि सुधार कार्यक्रम रहल जे उत्तरी कोरियाकें जमीन्दारी प्रणालीके समाप्त करि देलक । ओतय रहल जमीन्दार आ जापानी सहयोगी दक्षिणक क्षेत्रमे भाग गेल । शैतकोभद्वारा ओतय रहल बहुतेक प्रमुख उद्योगसभकें राष्ट्रियकरण करि देलक आ कोरियाक भविष्य पर वार्ता करवाक लेल मस्को आ सियोलमे सोभियत प्रतिनिधि मण्डलक नेतृत्व सेहो केलक ।[२७][२८][२९][३०][३१] सन् १९४८ सितम्बर ९ मे डेमोक्रेटिक पिपल्स रिपब्लिक अफ कोरियाकें स्थापित कएल गेल । शैतकोभ एकर पहिल सोभियत राजदूतक रूपमे रहल, जबकि किम इल-सुङ एकर प्रमुखक रुपमे काबिज भेल ।
सन् १९४८ मे सोभियत सेना उत्तरी कोरियासँ वापिस चलि आएल आ सन् १९४९ मे अमेरिकी सेना दक्षिण कोरियासँ हटि गेल । राजदूत शैतकोभकें सन्देह छल की दक्षिणक कम्युनिस्ट विरोधी सरकार, उत्तर पर आक्रमण करवाक योजना बनाए रहल अछि, एतय ओ समाजवादक तहत कोरियाली प्रायद्वीपक एकीकरणक किमक लक्ष्यक प्रति सहानुभूति रखैत छल । बादमे दुनू दक्षिण पर पहिने आक्रमण करवाक लेल जोसेफ स्टालिनके मनेबामे सफल रहल, जे आगा चलि कोरियाली युद्धक रूपमे भेल ।
कोरियाली युद्ध (१९५०-१९५३)[सम्पादन करी]
कोरियाली युद्ध शीत युद्ध कालमे लड़ल गेल पहिल महत्वपूर्ण युद्ध छल ।[३२] एक दिस उत्तर कोरिया छल जकर समर्थन सोभियत सङ्घ तथा साम्यवादी चीन करि रहल छल, तँ दोसर दिस दक्षिण कोरिया छल जकर रक्षा अमेरिका करि रहल छल । युद्ध अन्तमे बिना निर्णय समाप्त भेल मुदा जन क्षति तथा तनाव बहुत अधिक छल । कोरिया-विवाद सम्भवतः संयुक्त राष्ट्र सङ्घक शक्ति-सामर्थ्यक सभसँ महत्वपूर्ण परीक्षण छल । अन्तर्राष्ट्रिय राजनीतिक विद्वान शुमा एकरा सामूहिक सुरक्षा परीक्षण कऽ संज्ञा देनए अछि ।[३३]
द्वितीय विश्वयुद्धक अन्तिम दिनमे मित्र-राष्ट्रसभमे ई तय भेल की जापानी आत्म-समर्पणक बाद सोभियत सेना उत्तर कोरियाक ३८ अक्षांशधरि तथा संयुक्त राष्ट्र सङ्घक सेना ई अन्तर्राष्ट्रिय सीमारेखाक दक्षिण भागक निगरानी करत । दुनू शक्ति अन्तरिम कोरियाली प्रजातान्त्रिक सरकार कऽ स्थापनाक लेल संयुक्त आयोगक स्थापना केलक । मुदा सन् १९५० जुन २५ कें उत्तर कोरियाद्वारा दक्षिण कोरिया पर आक्रमण करि देल गेल । एहि दिन संयुक्त राष्ट्र सुरक्षा परिषदमे सोभियत अनुपस्थितिकें फायदा उठबैत अमेरिकाद्वारा अन्य सदस्यसभसँ मिल उत्तर कोरियाकें आक्रमणकारी घोषित करवाए देलक । सुरक्षा परिषद ई सिफारिशकें संयुक्त राष्ट्र सङ्घक सदस्य कोरियाली गणतन्त्रक आवश्यक सहायता प्रदान करी जहि सँग ओ सशस्त्र आक्रमणक प्रतिरोक करि सकए तथा ओ क्षेत्रमे शान्ति आ सुरक्षा स्थापित कएल जाए सकै । पहिल बेर सन् १९५० जुलाई ७ कें अमेरिकाक जनरल म्याकार्थरक कमानमे संयुक्त राष्ट्र सङ्घक झण्डाक नीचा संयुक्त कमानक निर्माण कएल गेल ।
मुदा बादमे सोभियत सङ्घ सेहो सुरक्षा परिषदक कारवाहीमे भाग लेनाए आरमभ करि देलक आ कोरियामे संयुक्त राष्ट्र सङ्घक कारवाही रोकैक लेल भिटो कऽ प्रयोग करि देलक । एकर परिणामस्वरूप सन् १९५० नवम्बर ३, संयुक्त राष्ट्र महासभाद्वारा शान्ति कऽ लेल एकता प्रस्ताव पास करि अन्तर्राष्ट्रिय शान्ति आ सुरक्षाकें उत्तरदायित्व स्वयं लऽ लेलक । फलस्वरूप अमेरिकी आ चीनी सेनासभ कोरियाली मामला केर लऽ उलझि गेल । अन्ततः भारत तथा किछ अन्य शान्तिप्रिय राष्ट्रसभक पहलक कारण सन् १९५३ जुलाई २७, कऽ दिन दुनू पक्षसभक बीच युद्ध विराम-सन्धि भेल । एहि प्रकार कोरियाली युद्धकें संयुक्त राष्ट्र सङ्घ रोक लगेबामे सफल भेल । ओना तँ अखनो उत्तर तथा दक्षिण कोरियामे आपसी तनाव जारी रहैत अछि ।
अमेरिकी रक्षा मन्त्रालय केर अनुसार ई विनाशकारी युद्धक कारण ३३,६८६ सैनिक आ २,८३० आम नागरिकक मृत्यु भऽ गेल । सन् १९५० नवम्बर १, चीनक सैनिकसभक सामना केलाक बाद सैनिकसभक मृत्यु सङ्ख्या ८,५१६ बढि गेल ।[३४] दक्षिण कोरियाक बतौलक की ई युद्ध सँ ओकर ३,७३,५९९ आम नागरिक आ १,३७,८९९ सैनिक मारल गेल । पश्चिम देशसभक स्रोत अनुसार ई युद्धमे चारि लाख लोकसभक मृत्यु आ ४,८६,००० लोक घायल भेल छल । केपिए अनुसार २,१५,००० लोकसभक मौत आ ३,०३,००० लोक घायल भेल छल ।[३५]
युद्धक बादक स्थिति[सम्पादन करी]
२१अम शताब्दी[सम्पादन करी]
सन् २००१ मे अमेरिकी राष्ट्रपति जर्ज डब्लु बुशक चुनावक संगे अन्तर्राष्ट्रिय राजनैतिक वातावरण परिवर्तित भऽ गेल । बुशक प्रशासनद्वारा दक्षिण कोरियाक सनसाइन नीति आ सहमतीय आधारसभकें खारिज करि देलक । अमेरिकी सरकारद्वारा उत्तर कोरियाकें एक दुष्ट राज्यक रूपमे व्यवहार केलक, जबकि ओ पुन: इराक युद्धसँ अपन ध्यान हटेबाक संगे परमाणु हथियारसभकें अधिग्रहणक प्रयासकें आओरो तीव्र बनेलक ।[३६][३७][३८] सन् २००६ अक्टुबर ९ कें दिन उत्तर कोरिया विश्व सञ्चार माध्यममे ई घोषणा केलक की ओ अपन पहिल परमाणु हथियार परीक्षण केलक अछि ।[३९][४०]
भूगोल[सम्पादन करी]
उत्तर कोरिया एसिया महादेशक कोरियाली प्रायद्वीपक उत्तरमे अवस्थित अछि । ई क्षेत्र ३७° आ ४३° उत्तरी अक्षांश, आ १२४° आ १३१° पूर्वी देशान्तरमे अवस्थित अछि । ई १,२०,५४० वर्ग किलोमिटर (४६,५४१ वर्ग माइल) क क्षेत्रफल ओकटने अछि ।[४] उत्तर कोरियाक उत्तरमे चीन तथा रूस आ दक्षिण कोरियाक सीमा कोरियाली सैनिक क्षेत्रधरि अवस्थित अछि । एकर पश्चिममे पियर सागर आ कोरियाक खाड़ी अवस्थित अछि, एकर पूर्वमे जापानक सागर अवस्थित अछि ।
कोरियाक शुरुआती युरोपेली आगन्तुकसभद्वारा टिप्पणी कएल गेल अछि की ई देश प्रायः बहुत रास पर्वत श्रृङ्खलासभक कारण सँ भारी प्रचण्ड वायु कऽ एक समुन्द्र जका देखऽ मे लगैत अछि, जे की एगो सामान्य प्रायद्वीपक विपरीत अछि ।[४१] उत्तर कोरियाक लगभग ८० प्रतिशत भाग पहाड़ आ ऊपरी क्षेत्रसभ सँ बनल अछि, जे की गहीर आ सङ्कीर्ण घाटीसभ सँ भिन्न अछि । उत्तर कोरियामे २,००० मिटर (६,६०० फिट) या ओहि सँ अधिक उन्नयनक संग कोरियाली प्रायद्वीपक सम्पूर्ण पर्वत अवस्थित अछि । उत्तर कोरियाक उच्चतम बिन्दु समुद्र सतह सँ २,७४४ मिटर (९,००३ फिट) कऽ उचाई कऽ संग ज्वालामुखी पर्वत पाक्तु पर्वत अछि ।[४१] कोरियाली संस्कृतिमे पाक्तु बहुत महत्वपूर्ण अछि, जकरा कोरियाली लोकसभ एक पवित्र स्थान मानैत अछि आ एहि प्रकार किम साम्राज्यक आगल-बगल विस्तृत लोक कथासभमे सेहो एकरा शामिल कएल गेल अछि ।[४२] अन्य प्रमुख पर्वत श्रेणीसभ अति उत्तरपूर्व आ राङ्गरिम पहाड़सभक ह्यागिङ रेञ्जमे अछि, जे की उत्तर कोरियाक उत्तर-मध्य भागमे अवस्थित अछि । दक्षिण कोरिया धरि अवस्थित ताएब्याक रेञ्जमे रहल माउन्ट कुमग्याङ, एकर अलौकिक सुन्दरताक लेल प्रसिद्ध अछि ।[४१]
एकर तटीय किनारा क्षेत्र पश्चिमसँ पूर्व धरि फैलल अछि । उत्तर कोरियाक अधिकाश लोकसभ समथर आ निचलका भूमिमे बसोबास करैत अछि । सन् २००३ मे संयुक्त राष्ट्र सङ्घक वातावरणीय कार्यक्रमक एक प्रतिवेदन अनुसार उत्तर कोरियाक भूमिमे सँ ७०% भाग वनजङ्गल ओकटने अछि ।[४३] उत्तर कोरियाक सभसँ लम्बा नदी एम्नोक (यालु) छी जकर लम्बाई ७९० किलोमिटर (४९१ माइल) अछि ।[४४]
प्रशासनिक विभाग[सम्पादन करी]
टिप्पणी[सम्पादन करी]
- ↑ Kim Jong-un holds four concurrent positions: Chairman of the Workers' Party, Chairman of the Central Military Commission, Chairman of the State Affairs Commission and Supreme Commander of the People's Army, serving as the "supreme leader" of the DPRK.
- ↑ Kim Yong-nam is the "head of state for foreign affairs". The position of president (formerly head of state) was written out of the constitution in 1998. Kim Il-sung, who died in 1994, was given the appellation "Eternal President" in its preamble.
सन्दर्भ सामग्रीसभ[सम्पादन करी]
- ↑ Minahan, James B. (2014). Ethnic Groups of North, East, and Central Asia: An Encyclopedia. Santa Barbara: ABC-CLIO. प॰ 147. आइएसबिएन 978-1-61069-018-8. https://books.google.com/books?id=oZCOAwAAQBAJ&pg=PA147.
- ↑ Alton, David; Chidley, Rob (2013). Building Bridges: Is There Hope for North Korea?. Oxford: Lion Books. प॰ 89. आइएसबिएन 978-0-7459-5598-8. https://books.google.com/books?id=eTWqpOOXI_QC&pg=PA89.
- ↑ "Korea, North". Britannica Book of the Year 2014. London: Encyclopedia Britannica, Inc.. 2014. प॰ 642. आइएसबिएन 978-1-62513-171-3. https://books.google.com/books?id=LccRAwAAQBAJ&pg=PA642.
- ↑ ४.० ४.१ Demographic Yearbook – Table 3: Population by sex, rate of population increase, surface area and density, United Nations Statistics Division, २०१२, पृ: ५, अन्तिम पहुँच २९ नवम्बर २०१४।
- ↑ "World Population Prospects: The 2017 Revision", ESA.UN.org (custom data acquired via website), United Nations Department of Economic and Social Affairs, Population Division, अन्तिम पहुँच १० सितम्बर २०१७।
- ↑ "DPR Korea 2008 Population Census National Report", Pyongyang: DPRK Central Bureau of Statistics, २००९, पृ: १४, मूलसँ ३१ मार्च २०१०-मे सङ्ग्रहित, अन्तिम पहुँच १९ फरबरी २०११।
|deadurl=प्यारामिटर ग्रहण नै केलक (सहायता)
- ↑ "GDP (PPP) Field listing", CIA World Factbook, २५ जून २०१४-कऽ मूल रूप सङ्ग्रहित, अन्तिम पहुँच ३१ मई २०१४।
|deadurl=प्यारामिटर ग्रहण नै केलक (सहायता)
- ↑ "GDP (PPP) per capita Field listing", CIA World Factbook, २५ जून २०१४-कऽ मूल रूप सङ्ग्रहित, अन्तिम पहुँच ३१ मई २०१४।
|deadurl=प्यारामिटर ग्रहण नै केलक (सहायता)
- ↑ "National Accounts Main Aggregate Database", United Nations Statistics Division, दिसम्बर २०१२, ५ फरबरी २०१६-कऽ मूल रूप सङ्ग्रहित।
|deadurl=प्यारामिटर ग्रहण नै केलक (सहायता)
- ↑ १०.० १०.१ "Archived copy", ८ जनवरी २०१७-कऽ मूल रूप सङ्ग्रहित, अन्तिम पहुँच २०१७-०२-०९।
|deadurl=प्यारामिटर ग्रहण नै केलक (सहायता) Hyundai Research Institute (South Korea)
- ↑ "Turning back the clock – North Korea creates Pyongyang Standard Time", Reuters, ६ अगस्त २०१५, १६ अक्टुबर २०१५-कऽ मूल रूप सङ्ग्रहित।
|deadurl=प्यारामिटर ग्रहण नै केलक (सहायता)
- ↑ Hersher, Rebecca (२१ सितम्बर २०१६), "North Korea Accidentally Reveals It Only Has 28 Websites", NPR, २२ सितम्बर २०१६-कऽ मूल रूप सङ्ग्रहित, अन्तिम पहुँच २२ सितम्बर २०१६।
|deadurl=प्यारामिटर ग्रहण नै केलक (सहायता)
- ↑ "Telephone System Field Listing", CIA The World Factbook, २५ जून २०१४-कऽ मूल रूप सङ्ग्रहित, अन्तिम पहुँच १७ जून २०१४।
|deadurl=प्यारामिटर ग्रहण नै केलक (सहायता)
- ↑ "गुरिल्ला वार क्षमताओं को बढ़ाता नार्थ कोरिया :यू.एस", FOX News Network, LLC, Associated Press, २३ जून २००९, अन्तिम पहुँच ४ जुलाई २००९।
- ↑ "Preamble". Socialist Constitution of the Democratic People's Republic of Korea. Pyongyang: Foreign Languages Publishing House. 2014. प॰ 1. आइएसबिएन 978-9946-0-1099-1. http://www.naenara.com.kp/en/book/download.php?4+4047#.pdf Amended and supplemented on 1 April, Juche 102 (2013), at the Seventh Session of the Twelfth Supreme People's Assembly.
- ↑ "Report of the Commission of Inquiry on Human Rights in the Democratic People's Republic of Korea, Chapter VII. Conclusions and recommendations", United Nations Office of the High Commissioner for Human Rights, १७ फरबरी २०१४: ३४६, अन्तिम पहुँच १ नवम्बर २०१४।
- ↑ "Issues North Korea", Amnesty International UK, अन्तिम पहुँच १ नवम्बर २०१४।
- ↑ "World Report 2014: North Korea", Human Rights Watch, अन्तिम पहुँच १ नवम्बर २०१४।
- ↑ "The Parliamentary System of the Democratic People's Republic of Korea" (PDF), Constitutional and Parliamentary Information, Association of Secretaries General of Parliaments (ASGP) of the Inter-Parliamentary Union, पृ: ५, मूलसँ ३ मार्च २०१२-मे सङ्ग्रहित, अन्तिम पहुँच १ अक्टुबर २०१०।
- ↑ "UN: North Korea's policies cause the nation's food shortages", Pajamas Media, २३ अक्टुबर २००९, अन्तिम पहुँच २२ अक्टुबर २०११।
- ↑ H. Hodge (2003). "North Korea’s Military Strategy", Parameters, U.S. Army War College Quarterly.
- ↑ Bureau of East Asian and Pacific Affairs (अप्रैल २००७), "पृष्ठभूमि नोट: उत्तर कोरिया", United States Department of State, अन्तिम पहुँच १ अगस्त २००७।
- ↑ "सशस्त्र बलों: पूरी तरह से सशस्त्र सेना", The Economist, १९ जुलाई २०११, अन्तिम पहुँच २८ जुलाई २०११।
- ↑ Anthony H. Cordesman (21 July 2011). कोरियाई सैन्य बैलेंस. Center for Strategic & International Studies. प॰ 156. आइएसबिएन 978-0-89206-632-2. http://csis.org/files/publication/110712_Cordesman_KoreaMilBalance_WEB.pdf. अन्तिम पहुँच तिथि: 28 July 2011. "The DPRK has implosion fission weapons."
- ↑ Oberdorfer, Don; Carlin, Robert (2014). The Two Koreas: A Contemporary History. Basic Books. प॰ 5. आइएसबिएन 9780465031238.
- ↑ Seth, Michael J. (2010). A History of Korea: From Antiquity to the Present. Rowman & Littlefield Publishers. प॰ 306. आइएसबिएन 9780742567177. https://books.google.com/books?id=WJtMGXyGlUEC. अन्तिम पहुँच तिथि: 16 November 2015.
- ↑ Lankov, Andrei (२५ जनवरी २०१२), "Terenti Shtykov: the other ruler of nascent N. Korea", The Korea Times, अन्तिम पहुँच १४ अप्रैल २०१५।
- ↑ Timothy Dowling (२०११), "Terentii Shtykov", History and the Headlines, ABC-CLIO, अन्तिम पहुँच २६ अप्रैल २०१५।
- ↑ Lankov, Andrei. ""North Korea in 1945–48: The Soviet Occupation and the Birth of the State,"". From Stalin to Kim Il Sung—The Formation of North Korea, 1945–1960. pp. 2–3.
- ↑ Lankov, Andrei (10 April 2013). The Real North Korea: Life and Politics in the Failed Stalinist Utopia. Oxford University Press. प॰ 7.
- ↑ Armstrong, Charles (15 April 2013). The North Korean Revolution, 1945–1950. Cornell University Press. Kindle Locations 1363–1367.
- ↑ "North Korea enters 'state of war' with South", BBC News, ३० मार्च २०१३, ३० मार्च २०१३-कऽ मूल रूप सङ्ग्रहित, अन्तिम पहुँच ३० मार्च २०१३।
|deadurl=प्यारामिटर ग्रहण नै केलक (सहायता)
- ↑ Birtle, Andrew J. (2000). The Korean War: Years of Stalemate. U.S. Army Center of Military History. प॰ 34. Archived from the original on 14 December 2007. https://web.archive.org/web/20071214151848/http://www.history.army.mil/brochures/kw-stale/stale.htm. अन्तिम पहुँच तिथि: 14 December 2007.
- ↑ Defense Casualty Analysis System search Korean War Extract Data File. Accessed 21 December 2014.
- ↑ Bethany Lacina and Nils Petter Gleditsch, Monitoring Trends in Global Combat: A New Dataset of Battle Deaths, European Journal of Population (2005) 21: 145–166. Also available here
- ↑ Jager, Sheila Miyoshi (2013). Brothers at War – The Unending Conflict in Korea. London: Profile Books. प॰ 456. आइएसबिएन 978-1-84668-067-0.
- ↑ Abt, Felix (2014). A Capitalist in North Korea: My Seven Years in the Hermit Kingdom. Tuttle Publishing. pp. 55, 109, 119. आइएसबिएन 9780804844390.
- ↑ Oberdorfer, Don; Carlin, Robert (2014). The Two Koreas: A Contemporary History. Basic Books. pp. 357–359. आइएसबिएन 9780465031238.
- ↑ Burns, Robert; Gearan, Anne (१३ अक्टुबर २००६), "U.S.: Test Points to N. Korea Nuke Blast", The Washington Post।
- ↑ "North Korea Nuclear Test Confirmed by U.S. Intelligence Agency", Bloomberg L.P., १६ अक्टुबर २००६, अन्तिम पहुँच १६ अक्टुबर २००६।
- ↑ ४१.० ४१.१ ४१.२ "Topography and Drainage", Library of Congress, १ जून १९९३, अन्तिम पहुँच १७ अगस्त २००९।
- ↑ Song, Yong-deok (२००७), "The recognition of mountain Baekdu in the Koryo dynasty and early times of the Joseon dynasty", History and Reality v.64।
- ↑ United Nations Environmental Programme, "DPR Korea: State of the Environment, 2003", पृ: १२, मूलसँ २४ जुलाई २०१०-मे सङ्ग्रहित।
|dead-url=प्यारामिटर ग्रहण नै केलक (सहायता)
- ↑ Bill Caraway (२००७), "Korea Geography", The Korean History Project, मूलसँ ६ जुलाई २००७-मे सङ्ग्रहित, अन्तिम पहुँच १ अगस्त २००७।
|deadurl=प्यारामिटर ग्रहण नै केलक (सहायता)
बाह्य जडीसभ[सम्पादन करी]


text:
मनुक्खक अंतर्मन मे कतेको तरहक भावना निरंतरताक संग अनवरत बहैत रहैत छैक। कलकल बहैत नदी मे बहैत जाइत असंख्य नाह जकाँ। गीत गबैत, मुस्काइत, हँसैत, हँसबैत, कनैत, कनबैत, उद्द्वेलित करैत, आक्रोशित करैत, आनंदित करैत, मलहम लगबैत कतेको रंगक मनोभाव सदिखन बहैत रहैत छैक। रचनाकार एहि सभ केँ आत्मसात करैत शब्दबद्ध करैत अछि आ अल्हड़ सन बहैत भावना केँ अमरत्व प्रदान करैत अछि। संगहि अपनहु अमर भ' जाइत अछि।
तखन अचांचके अभरैत छैक एकटा विकराल गतिरोधक। हृदयविदारक। पहाड़ जकाँ सोझा ठाढ़ भ' जाइत छैक आ रोकि लैत छैक समस्त भावनाक प्रवाहकेँ। अपन जड़ता मे सभ किछुकेँ बान्हि लैत छैक आततायी। सभ किछु रुकि जाइत छैक, सभ किछु थमकि जाइत छैक। सभ बहाव बन्न, सभ प्रवाह बन्न। मनोभावकेँ आब शब्द नहि भेंटैत छैक, अमरत्व नहि भेंटैत छैक। कते किछु जेना मरि जाइत छैक एकहि संग, एकहि ठाम। मृत्यु एकसर कहाँ अबैत छै!
आ फेर एकटा विस्फोट होइत छैक। मृत्युक एहि भयाओन प्रहार सहियो क' जे भावना सभ बचा लैत अछि स्वयं केँ, से सभ हाथ मिलबैत अछि, बाँहि पुरैत अछि, जोर लगबैत अछि, आ ध्वस्त क' दैत अछि ओहि पहाड़ सन गतिरोधक केँ। युद्धक अंत होइत छैक। प्रवाह फेर स्थापित होइत अछि। जीवन फेर कलकल बहैत नदी बनि जाइत अछि। नाह सभ फेर चलि पड़ैत अछि, गीत गबैत अछि, हँसैत अछि, हँसबैत अछि। अमरत्व मृत्यु केँ पराजित करैत अछि।
धीर हो हे मन हमर, बढ़ैत चल, ने हो विकल
मुक्तिमार्ग पर पथिक चलल तँ रोकि के सकल..
[२]
अहाँ मैथिल छी। अहाँक एक पुत्र छथि (नहियो छथि तँ कनी कालक लेल मानि लिअ जे छथि)। ओ अहाँ केँ कहैत छथि जे ओ एखने सौराठक एक ब्राह्मण द्वारा बाजल मैथिली सुनि क' आबि रहल छथि। आ जें कि अहाँ सभ जे भाखा बजै छी तकर स्वरूप ओहि सौराठक ब्राह्मण द्वारा बाजल गेल मैथिली सँ कनी भिन्न बुझना जाइत अछि, तें आई सँ अहाँ सभक भाखाक नाम 'हुइंगजुइंग' भेल, 'मैथिली' नहि। तँ की एहन स्थिति मे अहाँ मानि लेबै जे अहाँक भाखा मैथिली नहि, हुइंगजुइंग अछि?
एहि ठाम अहाँक जे उत्तर होयत, सएह उत्तर 'अंगिका' आ 'बज्जिकाक' प्रसंग मे सेहो होयब उचित, खाहे अहाँ दड़िभंगा/मधुबनी सँ होइ आकि भागलपुर, सीतामढी, बेगूसराय, सहरसा, पूर्णिया, अररिया वा समस्तीपुर सँ।
[३]
फेसबुक पर प्रोफाइल चालू केना तँ बहुत दिन भेल, मुदा ढंग सँ सक्रिय भेलहुँ प्रायः दिसंबर २०१४ सँ। ई प्रोफाइल चालू करबाक उद्देश्य मूलतः साहित्यिक छल। अपन रचना सभ केँ अपन समाज धरि पहुँचायब आ साहित्यिक माहौल आ सत्संग मे अपन लेखनक धार तेज करब। आ एही उद्देश्य पर चलैत तहिए सँ अनवरत किछु ने किछु अपने सभक संग साझा करैत रहलहुँ अछि। किछु पोस्ट केँ छोड़ि दी तँ बाँकी सभ साहित्यहि सँ सम्बद्ध।
करीब दू बर्ख पहिने एकटा मित्र सँ मैसेंजर पर गपसप भ' रहल छल। ओही क्रम मे मित्र कहलथि जे किछु दिन पूर्व ओ मैथिलीक कतिपय वरिष्ठ रचनाकार सभक संग कोनो कार्यक्रमक क्रम मे कतहु बैसल रहथि। ओहि अनौपचारिक बैसार मे विद्वद्जन ई दुख प्रकट कएलन्हि जे फेसबुक सन निकृष्ट मंच पर साहित्य परसल जा रहल अछि। हुनकर सभक मंतव्य रहनि जे नीको रचनाकार फेसबुक पर अपन रचना पोस्ट कय फेसबुकिया लेखक भ' जाइत अछि, अर्थात् ओहि रचनाकरकेँ गंभीरता सँ नहि लेल जा सकैत अछि। हम चुपचाप सभ सुनलहुँ आ अंठा देलहुँ।
आब कनी वस्तुस्थितिकेँ देखल जाय। मूल प्रश्न ई जे कोनो रचनाकार रचना करैत किए अछि? लिखबाक उद्देश्य की होइत छैक? एहि प्रश्नक हमर उत्तर इएह जे हम अपन जनसाधारणक हेतु लिखैत छी, आम पाठकक लेल लिखैत छी। जँ हमर लेखन हमर पाठक केँ अपन समाज आ परिवेशक लेल सकारात्मक रूप सँ किछु बिचार करबाक दिस प्रेरित क' सकय तँ हमर लेखन सफल होयत, अन्यथा नहि। आ एहि लेल हमर रचना सभकेँ पाठक तक पहुँचब परमावश्यक भ' जाइछ।
आब प्रश्न ई उठैछ जे हमर रचना सभ जनगण तक पहुँचय कोना? मैथिली मे दैनिक पत्र एकहु टा नहि। गिनल-चुनल द्वैमासिक/त्रैमासिक/अनियतकालीन पत्रिका। अहू सभ मे रचनाकार अपन रचना पठओबथि तँ पहिने तँ रचना छपतनि कि नहि तकर कोनो ठीक नहि। जँ छपियो गेलनि तँ मैथिलीक पाठकीय स्थिति केँ देखैत ई कहब महाग मस्किल जे कते लोक तक पत्रिका पहुँचत। जिनका लग पहुँचबो करतनि ताहि मे सँ कए गोटा पन्ना उनटओताह, आ जे उनटयबो करताह ताहि मे सँ कए गोटा ओहि रचनाकारक रचना धरि पहुँचि सकताह। अर्थात, एहि बाटे रचनाकारक अपन पाठक धरि पहुँचब बड्ड कठिन।
तखन उपाय रहल पोथी छपा क' पाठक धरि पहुँचब। मुदा इहो कम कठिन नहि। जँ अहाँ कम-सम लिखैत छी तखन तँ कोनो तेहन बात नहि, मुदा जँ खूब लिखैत छी (जे कि कोनो गंभीर रचनाकार केँ अवश्य करबाक चाही) तखन समस्या ई जे कते पोथी छपायब? जँ छपेबो करब तँ कए टा प्रति छपा सकब? कए टा प्रति बेचि सकब? कते प्रति बिलहि सकब? मोट बात जे कते पाठक धरि अपन रचना पहुँचा सकब? हमरा जनैत एकर उत्तर कोनो खास संतोषजनक नहिए होयत।
आब फेसबुकक विकल्प (एतय ब्लॉग आ वेबसाइटकेँ सेहो गानल जा सकैछ) देखल जाय। नगण्य खर्च मे अधिकाधिक पाठक धरि रचना त्वरित रूप मे निःशुल्क पहुँचा देबाक क्षमता रखैछ ई माध्यम। आम पाठक सँ ल' क' प्रबुद्ध आलोचक धरिक प्रतिक्रिया सुलभ भ' जाइछ। जँ रचनाकार फूजल मानसिकताक होथि तँ अपन लेखन मे सुधार सेहो अपेक्षाकृत द्रुत गतिएँ आनि सकैत छथि। एकर अतिरिक्त पत्र-पत्रिका मे रचना छपयबाक आ कालक्रम मे पोथी प्रकाशित करबाक विकल्प तँ फूजल रहिते छैक, संगे इहो अंदाज लागि सकैत छैक (जँ उचित स्थान सँ मार्गदर्शन लेल जाय तँ) जे रचना सभक गुणवत्ता प्रकाशन योग्य अछि आकि एखन किछु आर साधना करबाक अछि। मूल बात ई जे रचनाकारक अपन उद्देश्य मे सफल होयबाक संभावना एहि माध्यम सँ निश्चित रूप सँ बढ़ैत छैक।
तैं, हम फेसबुकिया रचनाकार घोषित होइ आकि किछु आर, गंभीरता सँ लेल जाइ आकि नहि, यथासंभव अपन रचना सभ अन्तर्जालक माध्यम सँ अपने लोकनि धरि पहुँचओबैत रहब। बदला मे स्नेह, आशीष आ मार्गदर्शनक याचक बनल रहब। आगाँ भगवतीक कृपा रहलनि तँ पत्र-पत्रिका, पोथी-पतरा तँ होइते रहत।
[४]
कष्ट होइए जखन देखैत छी जे अपना केँ फेसबुकक 'सेलिब्रिटी राइटर' बुझय बला किछु स्वघोषित 'विद्वान' लोकनि मात्र सस्ता वाहवाही लुझबाक लेल किछुओ अल-बल लिखैत रहैत छथि। कष्ट वस्तुतः एहि कारणें होइत अछि जे हमर किछु युवा प्रतिभा सभ एहन स्वयंभू 'स्टार' लोकनिक जाल मे अनचोक्केे फँसि जाइत छथि आ निरंतर बर्गलायल जाइत छथि।
[५]
हमर ई दृढ़ मान्यता अछि जे पहिने स्थिति जे रहल हो, मुदा आब मैथिली केँ हिंदी सँ कोनो खतरा नहि छैक (जे खतरा छैक से ओहि भूतपूर्व मैथिल सँ छैक जे अपन अज्ञानतावश कहियो हिन्दीक बलात्कार कएलक आ आब अंग्रेजीक क' रहल अछि), उनटे हिंदी केँ मैथिली सहित समस्त क्षेत्रीय भाखा आ बोली सँ खतरा छैक आ तकरे ई महोदय पुष्टि क' रहल छथि।
हिंदी अछि कतय? बिहार मे बिहारी 'हिंदी', उत्तर प्रदेश मे उर्दू-अवधी-भोजपुरिया 'हिंदी', दिल्ली, पंजाब, हरियाणा, कश्मीर, गुजरात, राजस्थान, महाराष्ट्र, हैदराबाद मे स्थानीय भाखाक संबल पर कोनहुना ठाढ़ 'हिंदी'। बाँकी पुबरिया आ दछिनबरिया प्रांत सभ में पूर्णतः नदारद। कनी-मनी जँ बाँचल अछि तँ से मध्यप्रदेश/छत्तीसगढ़ मे आ ओतहु किछु ने किछु 'लोकल फ्लेवर'क असरि छैके। अपन साहित्य पर दम्भ भरय बला एहि भाखा मे आइ 'नई वाली हिंदी' आ 'पुरानी वाली हिंदी'क राड़ि ठनल छै। हिंदी राष्ट्रभाषा नहि, मात्र भारत गणराज्यक राजभाषा थिक, आ सेहो थोपल, जकरा देशक बहुसंख्यक आबादी सोझे रिजेक्ट करैत अछि। आ ताहि पर सँ अंग्रेजीक आक्रमण। एना मे जँ 'हिंदी बचाओ मंच'क संयोजक केँ चिंता भ' रहल छनि तँ किम आश्चर्यम? वस्तुतः मैथिलीक बहन्ने ई महोदय समस्त भारतीय भाषा सभ पर फायर क' रहल छथि, आ सेहो खाली बंदूक सँ। की भेटतनि, अल्हुआ?
भारतक अनेक क्षेत्रीय भाषा आ बोली हिन्दीक श्रृंगारे टा नहि, प्राणवायु सेहो छैक। एकर सभक बिना हिंदीक सांस लेब असंभव। रहल बात विद्यापतिक, तँ हुनका हिंदीक पाठ्यक्रम मे घुसियओलक के? अपने ई लोकनि विद्यापतिक पयर पकड़ि मैथिली केँ हिंदीक बोली साबित करबाक दुष्प्रयास करैत रहलाह, आ जखन से नहि पार लगलनि तँ आब भारी बुझा रहल छनि। निकलबा लेथु विद्यापति केँ हिंदीक पाठ्यक्रम सँ, मैथिलीक लेल धनि सन।
हिंदी केँ लड़ाइ अवश्य लड़बाक छै, मुदा से कोनो आन भाषा सँ नहि, अपनहि जड़ता आ पूर्वाग्रह सँ। अंत मे एतबे कहब जे ई एहि कुंठाग्रस्त महोदयक व्यक्तिगत विचार मात्र छनि। विस्तृत हिंदी जगत मे मैथिलीक यथेष्ट मान-मर्यादा आ आदर-सम्मान छैक, आ से हम व्यक्तिगत रूप सँ अनुभव करैत रहैत छी। आ तहिना हमहूँ सभ हिंदीक प्रति प्रेमभाव रखैत छी, जेना अन्य कोनो भाषाक प्रति रखैत छी किएकि हम सभ ईर्ष्या मे नहि जरि रहल छी! बकौल चचा ग़ालिब:
हमको मालूम है जन्नत की हक़ीक़त लेकिन
दिल के ख़ुश रखने को 'ग़ालिब' ये ख़याल अच्छा है
[६]
जमाना बड़ बदलि गेल छै। सूचनाक ओवरडोज़क जमाना छै। लोक आब वैह आ ओतबे बुझैत अछि जे आ जतबे ओ बुझैत चाहैत अछि। तह तक जयबाक पलखति ककरा छैक। अहाँ किछु लिखि लिअ, भावना अहाँक किछुओ हो, लोक ओकर अर्थ अपने हिसाबे लगायत। सकारात्मकता केँ नकारात्मकता मे बदलैत क्षणहु मात्र कहाँ लगैत छै आई-काल्हि।
अस्तु, जे हो, ताहि लेल हम कि अहाँ लिखब तँ नहिए छोड़ि देब। किए छोड़ब? हम तँ एतबे बुझैत छी जे पारस्परिक स्नेह आ विश्वास ने एक दिन मे बनैत छैक आ ने एक दिन मे बिगड़बाक चाही। शंकाक स्थिति मे ' बेनिफिट ऑफ डाउट' तँ बनिते छैक।
[७]
जँ ई कही जे मैथिली लेखकक परिस्थिति बद सँ बदतर भेल जा रहल अछि, तँ कोनो अतिशयोक्ति नहि होयत। मैथिली पोथीक विक्रय संबंधी समस्या तँ ठामहि अछिए, मुदा ई समस्या एतहि तक सीमित नहि अछि।
अहाँ अपन पेट काटि क', दरमाहा मे सँ पाइ निकालि क' पोथी छपबै छी आ सम्मानवश वरिष्ठ साहित्यकार लोकनि केँ अवलोकनार्थ पठबैत छियनि। किछु लोकनि केँ छोड़ि अधिकांशतः आशीर्वचनक तँ बातहि कोन, पोथीक प्राप्ति धरिक सूचना देब अनावश्यक बुझैत छथि। आ तखन जँ अहाँ अपनहि सँ फोन कय पूछि दैत छियनि जे पोथी प्राप्त भेल कि नहि, तँ हुनका अर्थ ई लगैत छनि जे ई लेखक हमरा सँ अपन प्रशंसा मे किछु लिखेबाक लेल तगेदा क' रहल छथि आकि कोनो तरहक लाभ प्राप्त करबाक लेल अपसियांत भेल छथि।
अपन वरिष्ठ साहित्यकार सभ सँ करबद्ध निवेदन जे सभ केँ एकहि रंग मे नहि रांगि दी। प्रशंसा सभ केँ नीक लगैत छै, मुदा एखनहु किछु एहन रचनाकार जीबि रहल छथि जिनकर लेखन किनकहु अनुकम्पा पर निर्भर नहि छनि। ई लोकनि अपने सभक सम्मान करै छथि, खुशामद नहि। कृपया सम्मानक अपमान नहि कयल जाय। हिनका लोकनि केँ जे कहबाक हेतनि से साधिकार सोझा-सोझी कहताह, घुमा-फिरा क' नहि। आश्वस्त रहै जाउ जे लोभमुक्त रचनाधर्मिता औखन साँस ल' रहल अछि। आ आगुओ साँस लैत रहत।
[८]
निरुद्देश्य आ स्वार्थजन्य लेखन साहित्यिक सृजन नहि, अपितु मूल्यवान समयक बलात्कार होइछ। अपनहुँ आ पाठकक सेहो। अनेरो चुबैत मोसि मात्र दाग-धब्बाक निर्माण क' सकैत अछि, आर किछु नहि।


text:
१६ अक्टूबर २०२० । मैथिली जिन्दाबाद!!
मैथिली जिन्दाबाद वेबसाइट मार्फत अपन व्यवसायिक उत्पाद संग कोनो तरहक कमर्सियल एडवर्टाइजमेन्ट कयल जा सकैत अछि। विज्ञापन लेल १००० टका सँ १० हजार टका सालाना खर्च पर प्रभावकारी परिणाम प्राप्त कय सकैत छथि विज्ञापनदाता। संगहि मैथिली भाषा आ मिथिला संस्कृति केर कार्य मे सदिखन समर्पण संग भऽ रहल कार्य मे हुनकर अंशदान सेहो मानल जेतनि।
काल्हि सँ नवरात्र आरम्भ भऽ रहल अछि। एहि शुभ अवसर पर अपना दिश सँ शुभकामना सन्देश केर विज्ञापन सेहो कयल जा सकैत अछि। विज्ञापनदाता अपन फोटो, परिचय, व्यवसायिक प्रतिष्ठान आदिक नाम सहित शुभकामना विज्ञापन प्रकाशित करबा सकैत छथि। शुभकामना सन्देशक बैनर केर साइज अनुसार विज्ञापन शुल्ल देय होयत। कृपया व्हाट्सअप पर सम्पर्क करीः +9779801722981
मैथिली जिन्दाबाद पर दिनहुँ हजारों पाठक जरूर विजिट करैत छथि आर गूगल सर्च सँ लैत एन्ड्राइड मोबाईल एप्प मे सेहो अहाँक विज्ञापन दृश्यमान होयत। भाषा-साहित्य आ मिथिला-मैथिलीक समग्र समाचार केँ प्रकाशित करैत एहि न्यूज पोर्टल पर अहाँक सहभागिताक बड पैघ महत्व होयत।


text:
२ अगस्त २०२१, मैथिली जिन्दाबाद!!
प्रत्यक्ष भेंटघांट आ जमीनी अभियानक शुभारम्भ
दहेज मुक्त मिथिला दरभंगा समूह द्वारा १ अगस्त २०२१ केँ श्यामा माय मन्दिर परिसर मे सदस्य लोकनिक प्रत्यक्ष भेंटघांट आ जमीनी अभियानक शुरुआत कयल गेल। एहि कार्यक्रम मे आपसी परिचय उपरान्त अभियानक उद्देश्य आ ओकर प्राप्तिक दिशा मे डेग बढेबाक विन्दु पर विचार-विमर्श कयल गेल। काल्हि अचानक बिरौल मे रोड ब्लौकेड के कारण बहुत लोक केँ बीच रस्ता सँ घुमय पड़ि गेलनि, तथापि पहिल भेंटघांट कार्यक्रम मे ठीक-ठीक संख्या मे लोक सब एकत्रित भऽ जमीनी अभियानक श्रीगणेश कयलनि अछि। श्रीमती रंजना मिश्र, डा. प्रतिभा स्मृति, संगीता ठाकुर, प्रतिभा झा, चन्द्रप्रकाश झा एवं तरुणा झा केर उपस्थिति छल। सब कियो अपन-अपन विचार रखबाक संग एहि तरहक प्रत्यक्ष भेंटघांट आ निरन्तर अभियान संचालन हेतु बैनर व बैच बनेबाक निर्णय कयलनि।
विदित हो जे दहेज मुक्त मिथिला अभियान मे स्वेच्छा सँ मांगरूपी दहेज केर विरूद्ध स्वसंकल्प लेल जाइछ, तदनुसार सदस्यक संख्या बढेबाक दिशा मे समुचित डेग उठायल जाइछ। एहि तरहें जुड़ल सब सदस्य मिलिजुलि समाज सँ दहेज कुप्रथा अन्त करबाक लेल दहेज मुक्त विवाह केँ बढावा देबाक कार्य करैत छथि। बेसीतर ई अभियान सामाजिक संजाल मे मात्र सक्रिय रहिकय लक्ष्य दिशि बढबाक कार्य करैत अछि। परञ्च दरभंगा केन्द्र सँ जहिया सँ श्रीमती रंजना मिश्र जुड़लथि तहिये सँ हुनकर जोर एहि विन्दु पर रहलनि अछि जे सदस्य सभ केँ आपस मे भेंटघांट करैत एहि गतिविधि केँ आरो तेज करबाक जरूरत अछि, जखनहि १० गोटे आपस मे विचार-विमर्श करब आरम्भ करब तखनहि एहि अभियानक महत्व आ फायदा जमीन पर रहल हर घर आ परिवार तक पहुँचि सकत। उपरोक्त कार्यक्रम सँ हुनकर एहि सोच केँ नीक शुरुआत भेटल अछि जे आगामी दिन मे आर गतिशीलता प्राप्त करत। दरभंगा सदस्यक मिलन कार्यक्रमक प्रेरणा आरो नगर, क्षेत्र, गाम आदि मे होयबाक उम्मीद अछि ताहि मे दुइ मत नहि।
दरभंगा समूह सँ जुड़बाक लेल दरभंगाक आसपास के वासिन्दा होयब आवश्यक अछि आर एहि लेल व्हाट्सअप समूह केर लिंक पर अनुरोध पठेबाक अछि, ई बात दरभंगा समितिक डा. प्रतिभा स्मृति बतेलीह।
https://chat.whatsapp.com/ElaaKJ1zn4lALn0zB1lYtI
हरिः हरः!!


text:
अन्तर्राष्ट्रिय मातृभाषा दिवस
अन्तर्राष्ट्रिय मातृभाषा दिवस २१ फरबरीक मनाएल जाइत अछि । १७ नवम्बर, १९९९कें दिन युनेस्कोद्वारा एकरा स्वीकृति देल गेल छल । इ दिवस मनेबाक उद्देश्य ई अछि कि विश्वमे भाषासभ तथा सांस्कृतिक विविधता आ बहुभाषिताकऽ बढ़ावा भेंट सकए ।
युनेस्कोद्वारा अन्तर्राष्ट्रिय मातृभाषा दिवसक घोषणासँ बङ्गलादेशक भाषा आन्दोलन दिवस (बङ्गला: ভাষা আন্দোলন দিবস / भाषा आन्दोलोन दिबॉश)कऽ अन्तर्राष्ट्रिय स्वीकृति मिलल, जे बङ्गलादेशमे सन् १९५२सँ मनाएल जाऽ रहल अछि । बङ्गलादेशमे एहि दिन एक राष्ट्रिय अवकाश होइत अछि । सन् २००८ऽक अन्तर्राष्ट्रिय भाषा वर्ष घोषित करैत, संयुक्त राष्ट्र महासभाद्वारा अन्तर्राष्ट्रिय मातृभाषा दिवसके महत्वके पुनः दोहराओल गेल अछि ।
समय क्रम[सम्पादन करी]
- २००० : अन्तर्राष्ट्रिय मातृभाषा दिवसक उद्घाटन उत्सव
- २००१ : द्वितीय वार्षिक उत्सव
- २००२ : भाषा विविधता : खतरामे ३००० भाषासभ (नारा : भाषासभक आकाशगङ्गामे, हरेक शब्द एक सितारा छी )
- २००३ : चारिम वार्षिक उत्सव
- २००४ : बच्चासभक जानऽके लेल शिक्षा
- २००५ : ब्रेल तथा अन्य भाषासभमे 'साइन इन' करी
- २००६ : भाषासभ आर साइबरस्पेस
- २००७ : बहुभाषी शिक्षा
- २००८ : अन्तर्राष्ट्रिय भाषा वर्ष
- २००९ : दशम वार्षिक उत्सव
- २०१० : मैत्री संस्कृतिक लेल अन्तर्राष्ट्रिय वर्ष
- २०११ : सूचना आर सञ्चार प्राविधिक
- २०१२ : मातृभाषा शिक्षा आर समावेशी शिक्षा
- २०१३ : मातृभाषामे शिक्षाके लेल पुस्तसभ
- २०१४ : वैश्विक नागरिकताके लेल स्थानीय भाषासभ तथा विज्ञान पऽ बल
- २०१५ : शिक्षाके माध्यमसँ शिक्षामे समावेश : भाषा महत्वपूर्ण अछि (पेरिसमे कार्यक्रम)
- २०१६ : गुणवतापूर्ण शिक्षा, शिक्षणक भाषा तथा सीखिके परिणाम
- २०१७ : बहुभाषी शिक्षाके माध्यमसँ टिकाउ भविष्यकऽ दिस
अन्तर्राष्ट्रिय स्तर पर[सम्पादन करी]
- लिङ्गुआपाक्स पुरस्कार, अन्तर्राष्ट्रिय मातृभाषा दिवसक अवसर पर प्रतिवर्ष प्रस्तुत कएल जाइत अछि।
- युनेस्को प्रत्येक अन्तर्राष्ट्रिय मातृभाषा दिवसकऽ लेल विषय सेट फरवरी २१ कें अगल बगल पेरिसमे अपन मुख्यालयके लेल सम्बन्धित घटनासभ रखैत अछि।
- सन् २००८ मे , अन्तर्राष्ट्रिय भाषा वर्ष औपचारिक रूपसँ अन्तर्राष्ट्रिय मातृभाषा दिवसके अवसर पर शुरू कएल गेल छल।
एहो सभ देखी[सम्पादन करी]
बाह्य जडीसभ[सम्पादन करी]
- अन्तर्राष्ट्रिय मातृभाषा दिवसके लेल यूनेस्कोक जालघर
- खतराक सामना करि रहल विश्वक भाषासभक मानचित्र
- सन्राष्ट्र सूचना सन्साधन
- बांग्लादेश से आधिकारिक सम्बन्धित पृष्ठ
- यूनेस्को शिक्षा (पूर्वके आईएमएलडी अनुपालनसभक जानकारीके कड़िसभ समेत)
- २१ फरवरी - अन्तर्राष्ट्रिय मातृभाषा दिवस
- मातृभाषाके लेल कि हम आधा रातिमे जागि सकैत छी?
- मातृभाषा हमर मानव अधिकार (समय अलाइव)'


text: आइ कएक दिन पर चौक गेल छलहुं. साइकिले हाथ-पएर आ वएह पेंचर भ' गेल छल. एक त' साइकिल केर मरम्मतिक खगता आ दोसर हरखा हाथक पान खयबाक प्रबल इच्छा चौक धरि ल' गेल. साइकिल कें पेंचर बनयबा लेल द' अपने हरखाक पान दोकान दिस बढ़लहुं कि सोनमा भेटल. ओ हमर पछोर धएने पान दोकान धरि आयल. ओकरा देखिते हम बुझि गेल छलहुं जे जा ई एक खिल्ली खायत ने, एहिना पछोर धएने रहत. हरखाक पान दोकान पर तिल धरबाक जगह नहि छलै. मुद्दे तेहन ने पसरल छलैक जे भीड़ होयब स्वाभाविक. हमरो कतहु अभरल छल, जे आब गृहिणीकें काजक बदला मे टका भेटितैक. सोनमा कहलक जे हमरो रोगहा मायकें केदन कहि देलकै, से कान-कप्पार खेने हय. खायब ताहि लेल झखइ छी आ ताहि पर सं लभका खरच. एना मे जनानीसुन बेरबाद भ' जेतै. सरकार के नहि कथू फुराइ हइ त' किदन-कहादन हल्ला मचबइ हइ. सोनमाक मुंह पर चिंता झलकि रहल छलैक. हरखा पानो लगबै छल आ बीच मे बातो टीपै छल. सोनमाक गप्प सुनि हरखा बाजल, यौ सरकार पहिने जे हइ से जनानिये कें...मुदा आब नहि रहतैक. हथउठाइ भेटितैक त' अपने छिलमिल्ली उठतैक जनानीसुन कें. दिनभरि खटनी करइ हइ पुरुख आ पाइ फेर पुरुख जनानिये के हाथ मे जाइ हइ. हम कहलियैक, स्त्रिगण कें घर-आँगन मे कम खटनी होइत छैक? हमरा एतेक बजिते हरखा पान थमा देलक. हम टाका धरबैत कहलियैक एकटा सोनमा कें सेहो खुआ दियही. एतेक कहि हम साइकिल दोकान परसं साइकिल ल' घर दिस विदा भेलहुँ. हमर दलान पर डब्लुआ पहिनहिसं माथ पर हाथ धेने बैसल छल. पूछलियैक एना किएक बैसल छह. त' कहलक काल्हि पंजाब जाइ छी. हमरा सोझा स्थिति स्पष्ट भ' गेल छल. तखनहि आँगन सं बजाहटि भेल. गेलहुं त' ओ पानक पीक फेकैत बजलीह-कतय निपत्ता भ' गेल छलहुं? काल्हि सं चौक दिस जायब त' हमरो लेल पान लेने आयब. बारीक पान मे ओतेक सोआद नहि छैक. दलान पर जा हमहूं डब्लुआ संगे माथ पर हाथ ध' बैसि रहलहुं. चरचा शुरू करब आ खरचा बहब दुनु दू बात छैक!! — नवकृष्ण ऐहिक


text:
नवका- पुरनका लेख सर्च करु...
एकजुट होउ सभ मैथिल...
रांची के हरमू मे पिछला दिन मैथिली सम्मान दिवस समारोह मनाएल गेल. एकर आयोजन झारखंड मैथिली मंचक ओर सं कएल गेल. समारोह के अधयक्षता डॉ गुणेश्वर झा जी कएलखिन्ह. एहि अवसर पर सभ गोटे के एकमत सं कहनाय छलन्हि जे मैथिली के विकास के लेल सभ गोटे के एक संग आबय पड़त. मैथिली के पढ़ाई...लिखाई के लेल सभ मैथिल के संगठित होए पड़त. अलग राज्य के लेल मिलि क काज करय पड़त... समारोह के शुरुआत गोसाउनिक गीत सं भेल ओर ओकर बाद अशोक अविचल जीक पुस्तक हमरा देशक भाग मे के लोकार्पण कएल गेल... समारोह मे मौजूद सभ गोटे के कहनाय छलनि जे मैथिली के विकास के लेल अखन धरि सरकारक रवैया सकारात्मक नहिं रहल अछि. चाहे स्कूल मे मैथिली पढ़ाई के गप्प होय आ कॉलेज मे. फेर चाहे बीपीएससी मे परीक्षा देबय के गप्प होय आ यूपीएससी मे. मैथिली के पाछां राखय के प्रयास कएल गेल अछि. मैथिली के सभस बेसि नुकसान आरजेडी शासन काल मे भेल...पढ़ाई सं हटा देल गेल...परीक्षा सं निकाल देल गेल... आओर ओतेक लोक के मातृभाषा होबाक बादो एकरा जे सम्मान मिलबाक चाही से नहिं देल गेल. एहि के लेल अपन मैथिल लोक सेहो जिम्मेदार छी. जे सदिखन अपन मुंह बंद रखने रहलौं आओर पान...तम्बाकू चबाबैत रहलौं...ताश खेलैत रहलौ...माछ-भात खाएत रहलौ...मुदा मैथिली के आगां लाबय लेल किछ नहिं कएलौं...आ फेर पाछा करय वाला के सही सबक नहिं सीखैलौं. चलु आब त जागु.
सदस्यता लें टिप्पणियाँ भेजें (Atom)


text:
श्रीकृष्णक जन्मदिन पर किछु विशेष चिन्तन
भगवान श्रीकृष्ण केर जन्मदिवस विशेष श्रीकृष्णः शरणं मम! श्रीकृष्ण गोविन्द हरे मुरारे हे नाथ नारायण वासुदेव!! हरे कृष्ण हरे कृष्ण कृष्ण कृष्ण हरे हरे। हरे राम...
भारतक ७५म् स्वतंत्रता दिवसः अपन मिथिला लेल की
विशेष सम्पादकीय भारतक ७५म् स्वतंत्रता दिवस अपन मिथिला लेल की? १५ अगस्त १९४७ ई. केँ भारत स्वतंत्र भेल छल, ब्रिटिश हुकुमत द्वारा भारत केँ पूर्ण आजादी हस्तान्तरित...
भाषा के नाम पर अराजक राजनीतिः मैथिली केँ खन्डित करबाक षड्यन्त्र खतरनाक
नेपाल मे अनधिकृत अयोग्य व्यक्ति द्वारा भाषा विमर्श आ मैथिली ऊपर प्रहार राकेश रौशन गुप्ता सहित अन्य कतेको व्यक्ति जे यथार्थतः भाषाक भ तक नहि...
आस्था विरूद्ध खिलबाड़ नहि करू
एहि घोर कलियुग मे मनुष्यक नैतिकता केर एहेन पतन भऽ गेल अछि जे अपन अति होशियारी वला बुद्धिक प्रयोग लोकक आस्था आ विश्वास सँ...
कतय पहुँचि गेलहुँ मिथिलावासी
२५ जुलाई २०२१ - मैथिली जिन्दाबाद!! कतय पहुँचि गेलहुँ मिथिलावासी अपने समस्त मिथिलावासीक पृष्ठभूमि मे संयुक्त परिवारक संस्कृति अछि। सौंसे गाम-समाज केँ एकत्रित भाव मे कोनो...
मिथिला सनातन रहल आ रहत
सम्पादकीय मिथिला सनातन रहल आ रहत मिथिला सदा-सनातन आ हिन्दू धर्मक इतिहास-पुराण मे उद्धृत होयबाक कारण स्वतः परिचित छैक। विगत कतेको सदी सँ मिथिलाक भौगोलिक पहिचान...
शाश्वत संविधान आ मानवीय संविधान
विशेष सम्पादकीय परिप्रेक्ष्य वर्तमान राजनीति आ राजनीतिक परिवर्तन - सन्दर्भ दलित राजनीति आइ-काल्हि राजनीति के देल एक विशेष शब्द 'दलित' ब्रिटिशकालीन भारत (१९म शताब्दी) सँ आरम्भ...
यूपीएससी/बिपीएससी के तैयारी लेल वेब-डोमेन मे सन्दर्भित सामग्रीक बड पैघ जरूरत
कतय भेटत मैथिलीक ई सब पोथी आ सम्बन्धित सामग्री (नोट्स इत्यादि)? यूपीएससी आ बिपीएससी जेहेन महत्वपूर्ण परीक्षा मे मैथिली रखनिहार छात्र केँ बहुत रास सहयोग...
मिथिलाक स्थापना – संरक्षण – संवर्धन सदा सदा सँ सामूहिकताक संग भेल अछि
सामूहिकता के लाभ मानव सभ्यताक विकास मे सामूहिकता पर कियो लेखकक लेखनी द्वारा लाभ के चर्चा करब आजुक आवश्यकता किन्नहु नहि, तथापि समाज मे सब...
मैथिली जिन्दाबाद न्यूज पोर्टल केर छः वर्ष पूरा
मैथिली जिन्दाबाद केर ६ वर्ष अप्रैल ११ - २०१५ केँ लोकार्पण कयल गेल मैथिलीक नागरिक संवाददाता व योगदानदाता आधारित एक संचार माध्यम "मैथिली जिन्दाबाद" -...


text:
दुःशासन
दुःशासन या दुशासन प्रसिद्ध एवं प्राचीन हिन्दू महाकाव्य महाभारतक अनुसार कुरुवंशमे कौरव वंशक अन्तर्गत हस्तिनापुरक कार्यकारी राजा धृतराष्ट्र कऽ पुत्र छलाह। हिनका द्वारा जुवाके उपरान्त दुर्योधनक कहला पर द्रौपदीक चीर हरण कएने छल। ई दुर्योधनक १०० भाइसभसँ दुर्योधन सँ छोट छल।[१]
दुशासन वध[सम्पादन करी]
दुशासनक वध भीम द्वारा कुरुक्षेत्रके युद्धक समय कएल गेल छल। भीम द्वारा अपन गद्दासँ दु:शासनक मस्तक फोड़ि देने छल । दुशासन हाथ उठाकऽ कहने छल कि देख ई हाँथ एहि हाथसँ हम भरल सभामे द्रौपदीके वस्त्र निकाल लियै, तब भीम द्वारा ओकर ओ हाथ उखाड़ि कऽ फेंक देलक आ दुशासनक छाती चीरिकऽ ओकर रक्त पान करए लागल। सभ भयभीत भऽ गेल ।[२]
जापानी परम्परामे दु:शासन[सम्पादन करी]
सन्दर्भ सामग्रीसभ[सम्पादन करी]


text:
समाजक संरचना आ संचालन देखि स्पष्ट छैक जे एहि मे सभक सामुहिक योगदान रहैत छैक। सब जाति, सब धर्म, सब वर्ग, निर्बल-सबल, होशियार-जोशियार कि बकलेल-बुधियार – सभक। तखन मानव प्रकृति मे अपन जाति के नाम पर कखनहुँ श्रेष्ठताक भावना (Superiority Complex) या फेर हीन भावना (Inferiority Complex) केर कारण लोक आपस मे विभाजित होइत अछि सेहो केकरो सँ छुपल नहि अछि। लेकिन एकटा ज्ञानी व्यक्ति केँ ई पता छैक जे एतय सभक आवश्यकता पहिनो छलैक, एखनहुँ छैक आ आगुओ एहिना रहतैक।
काल्हि हम चीन केर सामाजिक संरचनाक सम्बन्ध मे पढि रहल छलहुँ। बुझले होयत कि जे चीन १९७० केर दशक मे हिन्दुस्तान केर विकास सँ लगभग बराबर छलैक से २००० अबैत-अबैत हिन्दुस्तान सँ कइएक गुना आगू निकलि गेलैक। चीन मे २२० ई. पू. के किन सम्राज्य सँ १८४० ई. केर किंग सम्राज्य धरि राज्य द्वारा जनता केर चारि भाग (जाति) मे वर्गीकृत कयल जाइत रहल, आर बादहु मे विभिन्न सरकार द्वारा लगभग एहि चारि प्रमुख जाति केर संग राष्ट्रक निर्माण आ विकासक सारा योजना बनबैत रहल। ई चारि छी – भूस्वामी (Landlord), कृषक (Peasant), शिल्पी (Craftsman), आ सौदागर (Merchant)। आधुनिक चीन यानि २०म् शताब्दीक आरम्भकाल १९११ ई. के बाद कम्यूनिष्ट आन्दोलन आ कम्यूनिष्ट केर १९४९ ई. मे हासिल जीत उपरान्त उपरोक्त चारि वर्ग केँ नव रूप सँ माओ जेडोंग द्वारा व्याख्या कयल गेल।
शि, नोङ, गोङ, शाङ – अर्थात् श्रमिक वर्ग (The Working Class), किसान जनता (The Peasantry), शहरी छोट पूँजीपति (The Urban Petty Bourgeoisie), राष्ट्रीय पूँजीपति (The National Bourgeoisie) – माओ केर प्रसिद्ध भाषण मे एहि बातक जिक्र कयल गेलैक जे कम्यूनिष्टक जीत एहि चारि वर्गक बीच एकता स्थापना कयलक अछि।
एतय एकटा बात आर बड़ा रोचक छैक – चीन के राष्ट्रीय झंडा मे जे चारि गोट छोट-छोट तारा थिक से एहि चारि वर्गक जनताक द्योतक आ एकटा बड़का ‘तारा’ जे छैक से ‘कम्यूनिष्ट सरकार’ केर द्योतक थिकैक।
१९५० सँ १९७७ धरिक बीच ‘श्रमिक वर्ग’ मे हजारों लोक केँ प्रवेश देल गेलैक। १९७८ सँ एतय आर्थिक क्रान्ति आ औद्योगिकरण केर दौर चलल। आर एहि ठाम सँ सोवियत संघ केर सूत्र ‘दुइ वर्ग आ एक परत’ (Two Classes and One Stratum) केर अवधारणा अपनायल गेल चीन मे। ई दुइ गोट वर्ग मे कृषक वर्ग आ श्रमिक वर्ग तथा बुद्धिजीवीक एक परत पड़ैत अछि। १९७८ सँ २००० धरि एहि मे सेहो अनेकों बेर परिवर्तन अबैत रहल, कृषक वर्ग जे हमेशा सँ चीन मे सर्वाधिक संख्या मे रहल तेकर संख्या मे तेजी सँ ह्रास आयल आ श्रमिक वर्ग मे ओतबे तेजी सँ बढोत्तरी भेल।
एहि तरहें चीनक सामाजिक संरचनाक अध्ययन सँ वर्तमान अवस्थाक सम्बन्ध मे जे ज्ञात होइत अछि से फेर वैह ‘बहुजातीय व्यवस्था’ केँ सिद्ध करैत अछि। लोकक आर्थिक आ सामाजिक स्थिति अनुसार कुल दस स्तर (परत) छैक जाहि मे सामान्य अर्थ मे, सरकारी अधिकारी, निजी और छोट व्यवसाय के मालिक, औद्योगिक श्रमिक, खेतिहर मजदूर आर बेरोजगार शामिल छैक।
अन्त मे, श्रीकृष्णक कहल गीताक महावाक्य – अध्याय ४ केर ई १३म् श्लोक सनातन सत्य थिक जे हमेशा लागू रहल, लागू रहतः
चातुर्वर्ण्यं मया सृष्टं गुणकर्मविभागशः।
तस्य कर्तारमपि मां विद्ध्यकर्तारमव्ययम्॥
आजुक आर्थिक युग मे अर्थ प्रधान दृष्टिकोण मे पर्यन्त यैह व्यवस्था लागू अछि। समय आ स्थितिक बदलाव होइत रहैत अछि। तथापि अपन जातीय घमन्ड या हीनभावना सँ यदि हम सब मानवता विरूद्ध कोनो काज करैत छी त सावधान भऽ जाय। समय पर चेतना प्राप्त कय ली।


text:
Sushant Singh Rajput: Mithila's Bright Star on Silver Screen
सिल्वर
स्क्रीन पर जगमगाइत नक्षत्रमे एकटा आओर नव नाम जुड़ि गेल अछि - सुशांत
सिंह राजपूत । सुशांत सिंह राजपूतक हिन्दी फ़िल्म जगतमे सशक्त
प्रवेश भेल अछि । मूलतः पूर्णिया जिलाक मल्दिया नामक गाम'क रहय बला सुशांत'क जन्म 21,जनवरी,1986 कें भेल । 2008 में
हिनक उदय भेल टेलीविजन जगत् में । पवित्र रिश्ता में मानव बनि ई घर-घर में चर्चित भेलाह । के के सिंह'क पुत्र सुशांत'क
पितियौत नीरज कुमार बबलू छातापुर (सुपौल)'क
विधायक छथि । सुशांत'क पहिल फ़िल्म "कई पो छे" के सराहल गेल छल....... आ एहि बेर परिणिति चोपड़ा आ वानी कपूर संगे "शुद्ध देसी रोमांस" में मुख्य भूमिका में छथि...संगहि कैकटा फ़िल्म मे काज क' रहल
छथि !


text:
कलकत्ता: लगभग बीस बरख सं मासक दोसर रवि के लगातार आयोजित होइत आबि साहित्यिक गोष्ठी 'संपर्क' केर एहि मासक बैसार नवीन प्रकाशन कार्यालय मे संपन्न भेल. बैसारक अध्यक्षता किशोरीकांत मिश्र कयलनि। रूपेश त्योंथ ओ आमोद कुमार झा अपन टटका रचना पढ़लनि, जाहि पर रामलोचन ठाकुर, नवीन चौधरी सहित गंगा झा, नबोनारायण मिश्र, दयाशंकर मिश्र अपन मंतव्य देलनि. जयकांत बाबू पर प्रकाशित होमयवला ग्रन्थक सम्पादन-संकलन मे नवीन चौधरी, रामलोचन ठाकुर ओ किशोरीकांत मिश्र व्यस्त देखल गेलाह. एहि क्रम मे उठैत प्रसंग सभ नवतुरिया सभ लेल ज्ञानवर्धक भेल. एकर संगहि अखिल भारतीय मिथिला पार्टी केर मधुबनी लोकसभा क्षेत्रक उमेदवार रत्नेश्वर झा सेहो बैसार मे उपस्थित भेलाह. ओ अपन बात उपस्थित साहित्यकार लोकनि लग रखलनि. अगिला 'संपर्क' मइ केर दोसर रवि कें होयत.
(Report: मिथिमीडिया ब्यूरो)


text:
टीवी आ सिनेमा माध्यमे महाकवि विद्यापतिक उपस्थिति
— किसलय कृष्ण
आइ भने विद्यापतिक नाम पर अगबे पर्व, समारोह आदिक पसार देश विदेश धरि भ' गेल हो मुदा हुनक सृजन आ जीवन पक्ष पर निस्सन काजक घोर अभाव अछि। उत्सवधर्मी मैथिल समाज लेल महाकवि गीत-संगीत, सम्मान आ भाषण लेल मात्र एकटा बहन्ना बनि कए रहि गेल छथि। अइ डिजिटल युग मे एकटा डाक्यूमेंट्री धरि नहि बनि सकल अछि हुनक जीवन दर्शन केँ बुझबा-गुनबाक लेल, जखन कि बंगलाक रवीन्द्रनाथ टैगोर, असमियाक शंकरदेव आदि पर केन्द्रित अनेको सार्थक वृतचित्र अहाँ केँ भेटि जायत। वस्तुत: एकरा समारोही मैथिल संस्था सभक दृष्टिक अभावे टा कहल जा सकैत अछि जे मनबैत छथि लाखों खर्च क' कए विद्यापति पर्व मुदा कविता, साहित्य आदि सँ आयोजन केँ दूरे रखबाक प्रयास करैत छथि। जे से...
आब अबैत छी मूल बिन्दु पर। एहन नहि छैक जे विद्यापतिक सृजनात्मक आ जीवन पक्ष केँ उजागर करबा लेल सिनेमा आ टेलीविजन क्षेत्र मे काज एकदम्म नहि भेल अछि। हाँ, तखन अधिकांश काज करबा लेल गैर मैथिल लोक आगू अयलाह अछि। भारतीय सिनेमाक आरम्भिके समय मे विद्यापति नाम सँ हिन्दी फिल्म बनल। 1931 मे प्रसिद्ध निर्देशक देवकी बोस अपन कम्पनी न्यू थियेटरक बैनर त'र एक्कहि संग हिन्दी आ बंगला मे विद्यापति नाम सँ फिल्मक निर्माण आ प्रदर्शन कयलन्हि। फिल्मक पटकथा प्रसिद्ध साहित्यकार काजी नजरूल इस्लाम आ संगीत रायचन्द बोरालक छल। एहि फिल्म मे विद्यापतिक भूमिका पहाड़ी सान्याल कएने छलाह आ हुनक पत्नीक चरित्र केँ जीवन्त कयने छलीह कानन देवी। प्रसिद्ध अभिनेता पृथ्वीराज कपूर राजा शिव सिंह तँ छाया देवी बनल छलीह रानी लखिमा। एकर अतिरिक्त के एन सिंह, लीला देसाई, के सी डे, केदार शर्मा आदि मुख्य भूमिका मे छलाह आ एहि तरहें पहिल बेर मैथिल कवि कोकिल रजतपटलक माध्यमे सम्पूर्ण भारत मे पहुँचलाह। अपन निर्माणयात्राक छठम साल 1937 मे विद्यापति फिल्म प्रदर्शित आ प्रशंसित भेल।
प्रायः तीन दशकक बाद दरभंगावासी निर्देशक प्रह्लाद शर्मा एक बेर फेर सँ महाकवि केँ सिनेमाक परदा धरि अनबा मे सफल भेलाह। भाषा एहू बेर हिन्दिए छल; हाँ, विद्यापति रचित किछु गीत अपन मूल मैथिली स्वरूप मे अवश्य छल। 1964 मे निर्मित एहि फिल्म मे विद्यापतिक चरित्र केँ जीवन्त कयलन्हि अभिनेता भारत भूषण संगहि नायिकाक रूप मे सिमि ग्रेवाल। कँवलजीत सिंह, मुराद आदिक उत्तम कोटिक अभिनय सँ सजल एहि फिल्म मे पहिल बेर मो रफी, लता मंगेशकरक स्वर मे विद्यापति रचित मैथिली गीत- माधव की कहू सुन्दरी रूपे आ सुनू सुनू रसिया आदि गूँजल। जकर मिठास एखनहुँ मैथिली संगीत लेल एकटा अनमोल निधि बनल अछि।
हिन्दी मे भेल ई दूइ टा महत्वपूर्ण काजक उपरान्तो मैथिली जगत मे महाकविक प्रति उदासीनते रहल। ओम्हर बंगला मे सेहो विद्यापति फिल्म प्रदर्शित भ' चुकल छल। एम्हर मैथिली मे ममता गाबय गीत, कन्यादान सेहो जेना-तेना परदा धरि पहुँचल छल। 80क दशक मे आबि कए कुमुदिनी चक्रवर्ती नामक एक मैथिल कन्या विद्यापति पर केन्द्रित डाक्यूमेंट्रीक निर्माण कयलीह। 'अतीत के स्वर : विद्यापति' नामक ई वृत चित्र द्वैभाषिक (मैथिली-हिन्दी) छल।
एहि दशकक उतरार्ध मे सरकारक सूचना जन सम्पर्क विभाग द्वारा विद्यापति केन्द्रित एकटा विडिओ फिल्म सेहो बनल आ तकरा मिथिला क्षेत्रक मेला सभ मे प्रदर्शित कयल गेल।
एकर उपरान्त एकटा महत्वपूर्ण काज नेपाल मे भेल, नेपाल टेलीविजन सँ धारावाहिक रूपेँ महाकवि विद्यापति टेलीसिरियलक प्रसारण। निर्माता अशोक चौधरी आ निर्देशक अरूण कुमार झाक एहि धारावाहिक मे सूत्रधारक भूमिका मे छलाह प्रसिद्ध साहित्यकार आ संस्कृतिकर्मी धीरेन्द्र प्रेमर्षि जे कथासूत्र केँ आगू बढ़बैत छलाह। एहि महत्वपूर्ण धारावाहिक मे शैलैन्द्र शुक्ल, कविता शर्मा, शैलेन्द्र गिरी आदि मुख्य भूमिका मे छलाह। निखिल राजेन्द्रक संगीत मे गुरूदेव कामत, आभास लाभ आदिक विद्यापति गीत गायन अद्भुत छल। एहि सिरियलक कैक बेर पुनर्प्रसारण सेहो भेल आ गाम-घर मे रहय वला लोक धरि महाकविक जीवनपक्ष किछुए सही मुदा पहुँचि सकल।
समय आगू बढ़ैत गेल, एहि मध्य मगध क्षेत्रक एकटा नवोदित निर्देशक कोनो काजवश दरभंगा आयल छलाह आ विद्यापतिक संदर्भ सुनि हुनक जीवन पर फिल्म बनेबाक निर्णय कयलन्हि, सेहो मैथिली मे। मूल रूप सँ औरंगाबादक रहनिहार एहि युवा निर्देशक संतोष बादलक परिचिति ताधरि 'क्योंकि सास भी कभी बहू थी' सन सिरियलक एपिसोड डायरेक्टरक रूप मे भ' गेल छलनि आ तेँ विद्यापति पर मैथिली फिल्म बनयबाक प्रक्रिया मे निर्माता सहज रूपें भेट गेलनि। मुंगेरक रहनिहार आ गुजरात मे पेट्रोल व्यवसायी संजय राय निर्माता बनि आगू अयलाह आ विद्यापति पर केन्द्रित मैथिली फिल्म 'कखन हरब दु:ख मोर' बनि कए प्रदर्शित भेल। ओना ई फिल्म विद्यापतिक समग्रता पर केन्द्रित नहि, सरसकवि ईशनाथ झाक लोकप्रिय नाटक 'उगना'क फिल्मी संस्करण मात्र थिक। तैयौ एहि फिल्म केँ अपार लोकप्रियता भेटलैक। एतय ई मोन पाड़ि दी जे ई सफलता सिनेमाघर मे नहि...टाकिज सभ मे एकर प्रदर्शन असफल रहल मुदा टी सिरीज सँ वीसीडी रिलीज होइते छुहुक्का उड़य लागल आ सीडी बिकेबाक सभ भाषाक रेकार्ड् तोड़ि देलक 'कखन हरब दु:ख मोर'। एहि फिल्म मे फूल सिंह, ममता राजे, अवधेश मिश्रा, दिपक सिन्हा आदि मुख्य कलाकार छलाह। उत्कृष्ट संगीत लेल ई फिल्म सेहो चर्चित रहल। ज्ञानेश्वर दूबे आ सुरेश आनन्दक संगीत मे उदित नारायण, साधना सरगम, ज्ञानेश्वर दूबे आदिक सुन्दर गायन सँ युक्त ई फिल्म एकटा मीलक पाथर सिद्ध भेल।
मुदा महाकवि विद्यापति सन विराट व्यक्त्वि पर एखनहु बहुत काज शेष अछि, हुनक सम्पूर्ण जीवन प्रसंग पर फिल्मक संग डाक्यूमेंट्रीक निर्माणक बेगरता अछि, डिजिटल संसार मे तकैत एहि चीजक बेस खगताक अनुभव होइत अछि। तेँ ई आवश्यक अछि जे एहि बिन्दु सभ पर काज होमय जाहि सँ आबय वला पीढ़ी केँ सहजता पूर्वक जानकारी भेटि सकैन्ह आ ओ लोकनि महाकवि केँ आत्मसात कए सकथि।
•••
किसलय कृष्ण (13 दिसम्बर 1979) मैथिलीक चर्चित गीतकार-उद्घोषक आ फ़िल्म-समीक्षक छथि। विगत कइएक बर्ख सँ किसलय जी मैथिली साहित्य, रंगमंच, सिनेमा, मंच उद्घोषणा आदि-आदि क्षेत्र मे अपन सक्रियता एवं विशिष्टता सँ पाठक/ दर्शक/ श्रोता लोकनिक मध्य अपन विशिष्ट पहिचान स्थापित करबा मे सफल रहलनि अछि। 'मैथिली सिनेमाक इतिहास' शीर्षक सँ मैथिली सिनेमा केन्द्रित हिनक पोथी शीघ्र प्रकाश्य अछि, जे कि उक्त विषय पर अपना तरहक प्रायः पहिलुक पोथी होएत। एकर अतिरिक्त एकटा गीत-सँग्रह 'शेष अंतिम पृष्ठपर' प्रकाशनक बाट मे छनि। हिनका सँ Kislaycreations@gmail.com पर सम्पर्क कएल जा सकैत अछि।


text:
दुर्गा शक्तिके देवी, हुनका पशु बलि देनाइ कते उचित ? – करुणा झा
दुर्गा शक्तिके देवी, हुनका पशु बलि देनाइ कते उचित ? – करुणा झा
फुलकेँ खिलैयमे, सुर्योदयमे, नदीके प्रवाहमे, बरखाक बुन्दमे दुभिपर ओसके बुन्न मोतीजकाँ, चिड़ै चुनमुनक चुनमुनमे, पशुके उछलबमे मैना बच्चाक किलोलमे सबमे जीवन अछि । सबमे प्रकृतिद्वारा देल गेल वरदान अछि । सबमे भगवान अछि , सबमे जीवनक असल आनन्द अछि ।
भगवानके कोनो एकटा फोटो मुर्ति अथवा मन्दिरमे बान्हल नहिं जा सकैत अछि । जँ कतौ भगवान अछि तँ प्रकृतिक हर घटनामे विद्यमान अछि । जतेक हिंसा आइधरि भेल अछि ओहीसबमे अधिकांश भगवानक नामपर भेल अछि । मनुक्ख जे किछु करैत अछि ओकर आत्माके गहनतममे ई बात बुझल रहैत अछि जे कि गलत अछि आ कि सही , मुदा तइँयोे ओ अपना आपकेँ वा अपन मनकेँ दमित हिंसाके भावनासँ तथा अपन असंवेदनशील विचारसँ उत्पन्न जघन्य कृत्यसँ मुक्त होबामे असमर्थ अछि , तखन ओ अपना कृत्यके भगवानक उपर लादि दैत छथि , आ अपनाके ओहि कृत्यके उत्तरदायित्वसँ मुक्त कऽ लैत छथि ।
धर्म, आस्थ, इश्वर भरितके नामपर सबसँ नमहर कुप्रथा अछि पशुबलि । अपना स्वार्थ सिद्धिक कारणसँ किछु अन्धविश्वासी अथवा आन्हर आस्थामे डुबल लोग आस्था तथा पूजाक नामपर अबला आ निरीह पशु सबके बलि देल जाइत अछि जे कि सर्वथा कोनो धर्मके विपरीत अछि ।
अपना देशमे दुर्गापूजा सबसँ नमहर पावनिक रुपमे मनाओल जाइत अछि । दुर्गा जे स्वंय आदि शक्ति छथि । राम जखन रावणसँ युद्ध करबाक सोचलोनि तँ रावणके शक्तिसँ राम भयभीत रहथि, तखन लंकापर चढ़ाइ करयसँ पहिने राम जी आदि शक्ति माता दुर्गाके आराधना कऽ आत्मशक्ति प्राप्त केलनि आ लंकाके जीत रावणकेँ परास्त केलनि आ अपन भार्या सीताके मुक्त करौलनि । ओहि दिनसँ दुर्गापूजाके शुरुवात भेल आ असत्यके उपर सत्यके , अन्यायके उपर न्यायके, पापके उपर पूण्यके, आ हिंसाके उपर अहिंसाके विजय भेल आ नाम पड़ल ‘‘विजयादशमी” । तँ जखन दुर्गा जी स्वंय शक्तिके भंडार छथि हुनके आगु हमसब निरीह आ अबला पशुके बलि चढाकऽ कोन शक्तिके प्रर्दशन करै छी ? पशुके हत्या कऽ सोचै छी जे भगवती प्रसन्न हेती । एहन किन्नहुँ नहि भऽ सकैत अछि । सनातन धर्ममे कतौ कोनो हत्या, हिंसा नहि अछि । ओ किछु कर्मकाण्डके माध्यम सँ प्रारम्भ भेल छल । जखन सब जीवमे प्रभुके वास अछि तँ ई कदापि नहि भऽ सकैत अछि जे कोनो जीवके हत्यासँ भगवान प्रसन्न हएताह ।
तहिना इस्लाम धर्ममें बकरीदमें हजारौं लाखौं पशुके बलि देल जाइत अछि आ बलि देबा के तरिका सेहो बहुत निर्ममतापुर्व बकरीद (बकरींईद) के कुर्बानीसँ अल्लाह या खुदा प्रसन्न भऽ जएताह आ मुल्लोसबकेँ जन्नत बखशि देताह, एना नहिये भऽ सकैत अछि ।
कोनो धर्म या मजहब जीव हत्याक सिफारिश नहि करैत अछि । जे देवी देवता हत्यासँ प्रसन्न होइ छथि ओ त नहि देवी देवता छथि नहि खुदा कोनो भी धर्म जीव जन्तुपर दया करैकऽ लेल सिखावैत अछि, सब जीवके प्रकृतिपर समान अधिकार अछि । हमर सबहक वेद शास्त्र सेहो कहैत अछि – ‘‘अहिंसा परमो धर्म” । माँ दुर्गा आदि शक्ति सर्व शक्तिमान छथि, हुनका सामने हम कोनो जीवकेँ हत्या करब हुनका नीक नहि लागतनि । हमरा सबहक देशमे वाईलड लाइफ प्रोटेक्शन एक्ट (Wild Life Protection ACT) सेहो अछि । मुदा ओ कतय काज करैत अछि, आइधरि नहि बुझबामे आयल । मुदा एहन पावनिक सँस्कार नहि मानी जहिमे अपना जीहक स्वादके खातिर जीव हत्याकरी पशु, पंक्षी आ जानवर हमरा प्रकृतिके लेल आ हमरा पर्यावरण सन्तुलनके लेल बहुत उपयोगी अछि । बलि देबाकऽ अछि त अपन जीहक स्वादकेँ दी जे दोसर जीवके माँस खाय के वास्ते अछि । एहन स्वादके बलि दऽ धार्मिक कुप्रथाकेँ अन्त करी । जय भगवती !


text:
नवका- पुरनका लेख सर्च करु...
एम्स रेफर कएल गेलाह भोगेन्द्र जी
मिथिलाक दिग्गज नेता मे सं एक भोगेन्द्र झाजी के दरभंगा मेडिकल कॉलेज सं दिल्ली के एम्स मे भेज कs देल गेलन्हि. हिनका दरभंगा सं दिल्ली ल जाएल गेलन्हि अ. भोगेन्द्र जी के संग दरभंगा सं दु टा डॉक्टर सेहो गेलन्हि अ... डॉ भगवान दास आओर डॉ संजीव कुमार जायसवाल. डॉक्टर के संग सीपीआई नेता रामकुमार झा... डॉ हेमकांत झा आओर हरलाखी सं विधायक रामनरेश पांडेय जी सेहो दिल्ली गेलखिन्ह अ. भोगेन्द्र जीक हालत पिछला दिन 11 तारीख के दिल्ली सं दरभंगा आबैत काल खराब भs गेल छलन्हि. रास्ता मे यूपी के वरिष्ठ नेता जनेश्वर मिश्र जी हिनका बलिया मे उतारि अस्पताल मे भर्ती करा देलखिन्ह मुदा हालत ठीक नहिं भेलन्हि. त हिनका दरभंगा लs आएल गेलन्हि. डीएमसीएच मे इलाज चलल. आईसीयू मे राखल गेल. आब बेहतर इलाज के लेल हुनका एम्स भेजल गेलन्हि अ.
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
सुतल किएक छी? एहन सरकार के गिरा दिअ...
ई पवार कहिआ तक खून चूसैत रहताह?
आम लोक महंगाई सं मरि रहल अछि आओर सरकार सुतल अछि. सरकार त सुतल अछि... मुदा लगैत अछि देश के जागरूक लोक सेहो सुतल छथिन्ह. नहि त कि ऐना भ सकैत छल जे रोज इस्तेमाल मे आबय वाला सामान के कीमत आसमान पर जा रहल अछि...आओर हम सभ हाथ पर हाथ धएने बैसल छी. कतहुं धरना-प्रदर्शन नहि भ रहल अछि.
दूध...चीनी... दाल... पेट्रोल के बाद प्याज रूला रहल अछि... आओर महीना-दस दिन मे डीजल-गैस के दाम सेहो बढय वाला अछि. मुदा कतहुं जनता एकर विरोध नहि करि रहल अछि. आ त लोक के पास एतेक पाई भ गेल छनि जे दाम बढ़ला सं कोनो फर्क नहि पड़य छनि आ फेर जमाखोरी करय वाला के कमाय सं हुनका कोनो फर्क नहि पड़य छनि.
चीनी के दाम बढ़ल छल त लोक कहय छलखिन्ह जे कृषि मंत्री शरद पवार चीनी लॉबी के फायदा पहुंचाबय लेल ऐना करि रहल छथिन्ह...त कि प्याजक दाम बढय मे सेहो कोनो प्याज लॉबी के हाथ अछि? ओना प्याज के सभसं पैघ मंडी नासिक... महाराष्ट्रे मे अछि.
मनमोहन सरकार सेहो एकदम लाचार जकां बस टक-टक देखैत रहय छथिन्ह. किछ नहि करय छथिन्ह. एकदम सं भीष्म पीतामह बनि गेल छथिन्ह. देश मे बिचौलिआ... जमाखोरी करय वाला के मौज आएल अछि आओर प्रधानमंत्री बस दूटा डॉयलॉग झाड़ि शांत भ जाए छथिन्ह.
मनमोहन सरकार के मंत्री आनंद शर्मा खुद प्याज के दाम बढ़य के लेल जमाखोरी के जिम्मेवार ठहरा चुकल छथिन्ह. मुदा पाई बनाबय वाला व्यापारी पाई कुटि रहल अछि. ई हाल एहन अछि जखन कि पिछला साल के तुलना मे एहि बेर प्याज के बेसि पैदावार भेल अछि. आओर एहि बेर निर्यात सेहो कम भेल अछि.
सरकार बेमौसम बरसातक गप करि रहल अछि मुदा जानकार लोक के कहनाय छनि जे मौसम के असर ओतेक नहि पड़ल अछि जे दाम एकाएक दोगुना सं बेसि भ जाए. ई सभ जमाखोरी के चलते भेल अछि.
शरद पवार जेहिआ सं कृषि मंत्री बनलाह अ... हिनकर खेतीबारी के छो़ड़ि बेसि ध्यान खेल... क्रिकेट पर रहय छनि. हिनकर कार्यकाल मे खाय-पीबय के सभ किछ के दाम बढ़ल अछि. सब्जी... तेल... दाल... चावल...दूध सं लsक मिर्च ... मसाला तक.
एहनो कतहुं भेल अछि जे हफ्ता-दस दिन पहिने जे प्याज 15-20 रुपये मिलैत छल ओ एकाएक 60-70 रुपये पर पहुंचि गेल. एकदम सं अंधेरगर्दी मचल अछि. अंधेर नगरी चौपट राजा वाला हाल अछि.
एम्हर किछ प्याज सरकार पाकिस्तान सं मंगानाय शुरू करलक... मुदा भारत के हवा सं पाकिस्तान मे सेहो दाम बढ़नाय शुरू भ गेल...ओहि ठाम के व्यापारी के जखने पता चललन्हि जे प्याज भारत जा रहल अछि... दाम बढ़ानाय शुरू करि देलक. एहि सं आब ओतुको प्याज सं राहत के उम्मीद कमे अछि.
ओना सरकार अगर आई जमाखोरी करय वाला के खिलाफ अभियान शुरू करय... काल्हि सं अहां के दाम फेर सं जमीन पर चलि आएत. बस सरकार के सख्ती बरतय के जरूरत अछि. मुदा जकरा कमाय के छल ओ एहि दू-चारि दिन मे लाखों- करोड़ कमा लेलक.
ओना किछ दिन बाद नवका फसल आबि जाएत...मुदा तखन तक कमाय वाला लोक कमा लेताह. बीच मे पीसाएत आम जनता. जकर फिक्र सरकार सिर्फ वोट के समय करैत अछि. चुनाव के समय पुचकारैत अछि आओर ओहि दुलार सं फुलि क कुप्पा बनि घोटालाबाज... भ्रष्टाचारी के फेर सं जीता दैत अछि.
चुनाव के बाद जनता फेर पीसाएत. फेर ओहिना के ओहिना... कोनो सबक नहि लैत अछि जनता. पांच साल के दुख-दर्द पांच मिनट मे नेता के दूटा मीठ बोल सुनि क भूलि जाए छथिन्ह. एहन सरकार के ऊखाड़ि फेंकू...प्याज के मामला पर 1980 मे चरण सिंह के सरकार आओर 1998 मे दिल्ली के बीजेपी सरकार गिर चुकल अछि.
सभसं ताज्जुब त तखन होएत अछि जखन एहि मुद्दा पर विपक्षी पार्टी बीजेपी... समाजवादी पार्टी... बहुजन समाजवादी पार्टी... शिवसेना... जनता दल यूनाइटेड... सीपीआई... सीपीएम सभ कोनो खास पहल नहि करैत अछि. बस महंगाई पर दू चारि टा बाइट द चुप बैसि जाएत अछि. सरकार के खिलाफ कोनो जनआंदोलन नहि चला रहल अछि.
विपक्षी पार्टी कि एहि लेल शांत अछि जे अखन कोनो चुनाव नहि देखा रहल छनि. आ फेर चीनी लॉबी... प्याज लॉबी सं इहो सभ जुड़ल छैथि की ? अहां सभ छोडुं पार्टी... पॉलिटिक्स के झंडा उठाबय के आस... खुद एकरा खिलाफ अभियान शुरू करि दिअ. बस अहां के ठाड़ होए के जरूरत अछि. आम लोक खुद ब खुद अहांक संग जुड़ि जएताह. आखिर महंगाई के मारि त हमरे-अहां पर पड़ैत अछि ना ?
सदस्यता लें टिप्पणियाँ भेजें (Atom)


text:
दिन
दिन (Eng:Day) , समयक एकटा एकाई छी। आम प्रयोगमे ई २४ घण्टाक बराबरक अन्तराल छी। ई एक उज्जर दिवस आर एक अन्हार रातिक योग छी।
उदाहरण[सम्पादन करी]
- ओ दिन भर काम करि क थाकि गेल ।
- एक दिन बिक जाएत, माटि क मोल ।
- महिनामे तीस दिन होएत अछी ।
मूल[सम्पादन करी]
अन्य अर्थ[सम्पादन करी]
- दिनक एक अर्थ बारसँ होएत अछी । जाहिना - आई कोन दिन छी? आई शनिदिन छी।
- अरबी भाषामे दिन आर दीन शब्द बहुतरास इस्लामिक शब्दसभ तथा नामसभमे आएत अछी जकर अर्थ होएत अछी पंथ, बाट, अपन तरिका। एहन शब्द छी -अलाउद्दीन, समशुद्दिन, गयासुद्दिन।
- सर्बियाक मुद्रा दिनारक स्थानीय रूपसँ दिन आर डिन कहैत अछी।
सम्बन्धित शब्द[सम्पादन करी]
हिन्दी मे[सम्पादन करी]
- दिनकर - दिन करै वला, अर्थात् सूर्य।
- दैनिक - प्रतिदिन होए वाला।


text:
सुचित्रा भट्टाचार्य
सुचित्रा भट्टाचार्य (१० जनवरी १९५० - १२ मई २०१५) एक महिला भारतीय उपन्यासकार छल।[१]
प्रारम्भिक जीवन आ शिक्षा[सम्पादन करी]
सुचित्रा भट्टाचार्यक जन्म १० जनवरी सन् १९५० मे बिहार राज्यक भागलपुर शहरमे भेल छल। हुनका बचपने सँ लेखनमे बड्ड रुचि छल। भट्टाचार्य अपन प्रारम्भिक शिक्षा भागलपुर सँ प्राप्त केनए छल। एकर बाद भट्टाचार्य कलकत्ता विश्वविद्यालय सँ सम्बद्ध जोगमाया देवी कौलेज, कोलकाता सँ स्नातकक उपाधि प्राप्त केनए छल।[२]
स्नातक करलाक बाद सुचित्रा विवाह करि लेलक आ लेखन सँ आराम लऽ लेलक। ओ सत्तर कऽ दशककें अन्त (१९७८-१९७९) मे छोट छोट कथा पिहानी लेखनक सङ्ग लेखन आरम्भ केलक। ओ अस्सी कऽ दशकक मध्यमे उपन्यास लिखनाए शुरू केलक। एक दशक कऽ भीतर, विशेषकर उपन्यास 'काचर देवल' (ग्लास वाल) कऽ प्रकाशनक बाद, ओ बङ्गालक प्रमुख लेखकसभमे सँ एक बनि गेल।
सन् २०१५ मई १२ कें दिन ढकुरिया, कोलकाता स्थित हुनकर निज निवासमे हृदयाघात कऽ कारण हिनकर निधन भऽ गेल।
लेखन जीवन[सम्पादन करी]
हिनकाद्वारा लिखित उपन्याससभ आ लघु कथासभक हिन्दी, तमिल, तेलुगु, मलयालम, उड़िया, मराठी, गुजराती, पञ्जाबी आ अंग्रेजी जका कयन भारतीय भाषासभमे अनुवाद कएल गेल अछि। भट्टाचार्य बच्चासभक लेल सेहो उपन्यास आ लघु कथासभ लेखन केनए छल। ओ वार्षिक 'आनन्दमाला' मे काल्पनिक चरित्र 'मितिन मासी' कऽ सङ्ग जासूसी उपन्याससभक एक श्रृङ्खला लिखने छल। हुनकाद्वारा लिखित उपन्यास 'दहन' कें कथावस्तु पर बङ्गाली चलचित्र निर्देशक दिवंगत रितुपर्णो घोषद्वारा एक चलचित्र 'क्रसफायर' (१९९७) बनाएल गेल छल, ई चलचित्रक कथावस्तु एक बलात्कार पीड़िता कऽ कठिन परीक्षा आ आघात पर आधारित छल। भट्टाचार्यद्वारा लिखित लघुकथा 'इचर गाच' कऽ कथाक आधारमे शिबोप्रासाद मुखर्जी आ नन्दिता रायद्वारा एक पूर्ण लम्बाईकें फिचर चलचित्र 'इक्के' (एक माए-बेटा कऽ सम्बन्धक एक स्तरित पठन) बनेबामे प्रेरित केनए छल।[३] उर्मी चक्रवर्ती सेहो एक फिचर चलचित्र 'हेन्मोन्तर पाखी' निर्माण केनए छल।
पुरस्कार आ प्रशंसा[सम्पादन करी]
सुचित्राकें सन् २००४ मे कलकत्ता विश्वविद्यालय सँ भुवन मोहिनी पदक, सन् १९९६ मे बेङ्गलोर सँ नञ्जनगुडु थिरुमलम्बा राष्ट्रिय पुरस्कार, दिल्ली सँ १९९७ कथा पुरस्कार, कोलकाता सँ सन् २००० मे ताराशङ्कर पुरस्कार, सन् २००१ मे कल्याणी सँ द्विजेन्द्रलाल पुरस्कार शामिल अछि। सन् २००२ मे भागलपुर सँ शरत पुरस्कार, सङ्गे भारत निर्माण पुरस्कार, सन् २००४ मे साहित्य सेतु पुरस्कार आ सन् २००४ मे शैलानन्दानन्द स्मृति पुरस्कार आ सन् २०१५ मे दिनेश चन्द्र स्मृति पुरस्कार, सन् २०१२ मे माटी नन्दी पुरस्कार, सन् २०१५ पर दिनेश चन्द्र स्मृति पुरस्कार सहो प्राप्त केनए छल। हुनका कलकत्ता विश्वविद्यालय सँ मोहिनी स्वर्णपदक सेहो प्राप्त भेल छल।
सन्दर्भ सामग्रीसभ[सम्पादन करी]
- ↑ "Suchitra Bhattacharya, 1950", loc.gov, अन्तिम पहुँच १५ जुलाई २०१२।
- ↑ कॉलेज का इतिहास
- ↑ Bhattacharya, Suchitra (मई १४, २०१५), "Five Suchitra Bhattacharya novels that redefined feminist writing in Bengal", Indian Express, अन्तिम पहुँच २८ मई २०१६।


text:
अग्रसेन
आर्यसभक प्रथम शासक राजा वैवस्वत मनु भेल। हुनकर नौ पुत्रसभसँ सूर्यवंशी क्षत्रीसभक प्रारम्भ भेल। मनुएक कन्या सेहो छल - इला। ओकर विवाह बुधसँ भेल जे चन्द्रमाक पुत्र छल। ओहीसँ पुरुरवस्क उत्पत्ति भेल, जे ऐल कहल गेल आ चन्द्रवंशीसभक प्रथम शासक भेल। ओकर राजधानी प्रतिष्ठान छल, जतय आई प्रयागक निकट झूँसी अवस्थित अछि। पुरुरवाक छ: पुत्रसभमे आयु आ अमावसु अत्यन्त प्रसिद्ध भेल। आयु प्रतिष्ठानक शासक भेल आ अमावसु कान्यकुब्जमे एकटा नव राजवंशक स्थापना केलक। कान्यकुब्जक राजासभमे जह्वु प्रसिद्ध भेल जेकर नाम पर गंगाक नाम जाह्नवी पडल। आगा जाके विश्वरथ अथवा विश्वामित्र सेहो प्रसिद्ध भेल, जे पौरोहित्य प्रतियोगितामे ...
ⓘ अनु आगा
अनु आगा एक भारतीय अरबपति व्यवसायी आ सामाजिक कार्यकर्ता छी जे सन् १९९६ सँ २००४ धरि अपन अध्यक्षक रुपमे थरम्याक्स,ऊर्जा आ पर्यावरण इन्जिनियरिङ्ग व्यवसायक नेतृत्व केलक । ओ आठ सबसँ अमीर भारतीय महिलासभमें सम्मलित छल, आ फोर्ब्स पत्रिकाक अनुसार २००७ मे ४० निवल मूल्यमे सबसँ अमीर भारतीय छल । अनु आगाक एसोचामक सब महिला शाखासभ अल लेडिज लिग, द्वारा मुम्बई महिला दशकसभक अचीवर्स पुरस्कार सँ सम्मानित कएल गेछल ।


text:
गोनाही, असोज १० गते । जग्गा विवादक कारणे भेल आक्रमण मे पडि रौतहट जिल्ला देवाही गोनाही नगरपालिका मे एक दम्पति महिलाके मृत्यु भेल अछि त श्रीमान घाहिल भेल अछि ।
देवाही गोनाही ५ टिकुलियाका महेश तिवारी आ उनकी पत्नी जगरामी देवी उपर भेल जाहि मे जगरामी देवी के मृत्यु भेल बात पुलिस जनौने अछि । चार गोटे के समूह मे रहल व्यक्तिसभ धरिगर हतियार प्रहार कयलासँ तिवारी गम्भीर घाहिल भेल आ हुनक कन्या जगरामीके मृत्यु भेल अछि ।
घाहिल महेशके उपचार विरगंज स्थित अस्पतालमे भ रहल पर्सा पुलिस जनौने अछि । जग्गा विवादका कारण पडल मुद्दा मे साक्षी बैसल महेश तिवारी के देवाही गोनाही ५ के स्थानीय सोनालाल मुखिया, प्रजित मुखिया र बलिराम मुखिया सहित चार जना मिलेर दम्पतीलाई आक्रमण कयने छल ।
तिवारी दम्पतिके जग्गा विवाद के साक्षी मे किया बसैलौं कहि आक्रमण भेल बात प्रारम्भिक अनुसन्धानमे देखल गेल जिल्ला प्रहरी कार्यालय रौतहटका प्रवक्ता डिएसपी भरत श्रेष्ठ जानकारी देने अछि । एम्हर घटना संलग्न ४ गोटे मध्ये तीन गोटे गिरफ्तार भ चुकल अछि त एकगोटे अखनो फरार रहल पुलिस जनौने अछि ।


text:
मरुभूमि
मरुभूमि एक यस्त (pagal kukur ulu chor mad dog desrt)भौगोलिक क्षेत्रके कहैत अछि जत जलपात (वर्षा तथा हिमपात) अन्य क्षेत्रक तुलनामे बहुत कम मात्रामे होइत अछि । एहन क्षेत्रमे बहुत गाक्षपातक साथ जीवजन्तु देखा नै पावैत अछि। मरुभूमिमे अलग किसिमक गाक्षपातक साथ जीवजन्तुसभ पावैत अछि। एहि क्षेत्रमे हावाहुरी चलैक साथ बहुत तापक्रम होइत अछि।
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- "Global Deserts Outlook", United Nations Environment Programme (UNEP), २००६।, a report in the Global Environment Outlook (GEO) series.
- Global Deserts Outlook in PDF वेब्याक मेसिनमे (सङ्ग्रहित जुन १०, २००६)
- Map with biodiversity scenarios for desert areas, from the Global Deserts Outlook.


text:
> विद्यापति स्मारक मंचक कार्यक्रम
कलकत्ता. सांस्कृतिक महानगरी कोलकाता स्थित सामाजिक व सांस्कृतिक संस्था विद्यापति स्मारक मंच अपन शैशवावस्था सं मिथिलाक भविष्यक नागरिक/मैथिली भाषी छात्र-छात्रा कें प्रतिभा प्रोत्साहनक अभीष्ट सं संवर्द्धन करैत आबि रहल अछि. आइ (2 सितम्बर 2012, रविदिन) मिथिला भवन मे आयोजित 14म छात्र-छात्रा सम्मान कार्यक्रम मे 52टा छात्र-छात्रा कें पुरस्कृत कयल गेल. एकर संगहि एहि अवसर पर पूर्व रेलवे केर प्रधान मुख्य अभियंता आनंद किशोर झा एवं मैथिली साहित्यविद नवीन चौधरी कें अभिनन्दन कयल गेल. आयकर आयुक्त एवं आयकर निदेशक (छूट) अजय नारायण सिंह मुख्य अतिथिक रूप मे आ आइआइएम, कोलकाताक डॉ विद्यानन्द झा प्रधान वक्ताक रूप मे उपस्थित भ' कार्यक्रम केर गरिमा बढओलनि. समारोहक अध्यक्षता प्रसिद्ध शिक्षाविद भोगेन्द्र झा कयलनि. एहि अवसर पर कार्यक्रम केर संयोजक विवेकानंद झा कहलनि जे विद्यार्थी जओं कोनो सलाह आदि चाहैत अछि त' ओकर सही दिशानिर्देशन हेतु हम सभ तैयार छी. कार्यक्रम मे भोगेन्द्र झा कहलनि जे हम छात्र संवर्द्धन हेतु एक कोष तैयार करब आ प्रोत्साहित करब. कार्यक्रमक समापन विजय इस्सर आ टीम केर सांस्कृतिक कार्यक्रम सं भेल. उपस्थित एक मैथिल केर अनुसार कार्यक्रम बेस झमटगर भेल एहि कार्यक्रम मे शारदानंद झा, इन्द्र नारायण झा, युगल किशोर झा, रामलोचन ठाकुर, किशोरीकांत मिश्र, वेदानन्द झा सहित अन्यान्य लोकनि उपस्थित छलाह.
(Report: मिथिमीडिया ब्यूरो)


text:
सहरसा । सहरसा ग्रुप क बैनर तर आयोजित भ रहल कोशी फिल्म फेस्टिवल क दोसर आयोजनक घोषणा क देल गेल। कोशी फिल्म फेस्टिवल क संयोजक आनंद झा कहला अछि जे एहि साल कोशी फिल्म फेस्टिवल क आयोजन दुर्गापूजा आ छठ क बीच होएत। इ आयोजन 30-31 अक्टूबर कए सहरसा मे होएत। रविदिन एफ.वाई.आई मे आयोजित प्रेस बैसार मे श्री झा कहला जे पाबनि-तिहार लेल लोक सब गाम अबैत अछि, एहि दौरान एकर आयोजन स प्रवासी सब सेहो एहि मे शामिल हेताह। ओ कहला जे गत वर्ष सहरसा मे कोशी फिल्म फेस्टिवल क एतिहासिक आयोजन कैल गेल। फिल्म फेस्टिवल मे जतय 18 बेहतरीन फिल्मक स्क्रीनिंग भेल ओतहि क्षेत्र क निर्माता-निर्देशक आ पैघ – छोट परदा क कलाकार कए आमंत्रित कैल गेल छल। फेस्टिवल मे पंकज झा, नवनीत झा, मनीष सिंह राजपूत, श्रीराम यादव, विपुल आनंद, अमिय कश्यप, मनोज श्रीपती, रजीनकांत पाठक, अमृत सिन्हा आदि अनेक फिल्म निर्माता क शामिल भेल छलाह। सहरसा मे फिल्म क प्रति सकारात्मक माहौल बनल छल। कोशी फिल्म फेस्टिवल क आयोजन क्षेत्र मे फिल्म निर्माता कए आकर्षित केलक अछि।
फिल्म फ्रीवे क माध्यम स आमंत्रित कैल गेल अछि फिल्म
आयोजन स जुडल इ’समाद फाउंडेशनक प्रबंध संपादक सुनील कुमार झा कहला जे एहि साल फिल्म फेस्टिवल मे फिल्म मंगेबा लेल सबस चर्चित माध्यम फिल्म फ्रीवे क चुनाव भेल अछि। एहि माध्यम स फिल्म आमंत्रित कैल गेल अछि। जाहि स देश-विदेश स फिल्म एबाक उम्मीद अछि। हिंदी आ मैथिली क आलावा अन्य भारतीय भाषा क फिल्म सेहो आमंत्रित कैल गेल अछि, बशर्ते ओकर सबटाइटिल हिंदी मे हो । एखन धरि कुल 24टा फिल्म प्राप्त भेल अछि। फिल्म क एंट्री क अंतिम तारीख 30 सितंबर अछि। 30 सितंबर तक प्राप्त फिल्म मे स ज्यूरी क द्वारा चयनित फिल्म क प्रदर्शन कैल जायत। सुनील कहला जे एहि बेर कोशी फिल्म फेस्टिवल मे दर्शक नीक सिनेमा क आनंद ल सकताह।
क्षेत्र क कलाकार कए भेटत मंच
फिल्म फेस्टिवल मे फिल्म क प्रदर्शन क आलावा स्थानीय कलाकार क प्रस्तुति सेहो मुख्य आकर्षण होएत। विदित हो जे गत वर्ष कोशी फिल्म फेस्टिवल मे जाहि कलाकार द्वारा प्रस्तुति देल गेल हुनका स्थानीय आ देश स्तर पर पहचान भेटल। एहन मे कोशी फिल्म फेस्टिवल क आयोजन मे स्थानीय कलाकार कए मंच देबा जिम्मेदारी बनैत अछि। एहि बेर ग्रामीण क्षेत्र स सेहो प्रतिभा कए आमंत्रित कैल जायत।
कोशी फिल्म फेस्टिवल क मंच स भेटत मेरिट अवार्ड
विदेश मे स्थापित सैफ श्री आशीष झा कोशी फिल्म फेस्टिवल टीम स संपर्क केलथि अछि आ कहला अछि जे जे.झा.मेरिट अवार्ड क तहत कोशी फिल्म फेस्टिवल क मंच स एकटा चयनित प्रतिभावान छात्र कए रू 5000/- क मेरिट अवार्ड आ प्रशस्ति पत्र प्रदान कैल जाएत।
फिल्म राइटिंग तथा मोबाइल फिल्म मेकिंग वर्कशाप पर विचार
सुनील कहला जे एहि बेर सहरसा मे फिल्म राइटिंग आ मोबाइल फिल्म मेकिंग वर्कशाप क आयोजन पर सेहो विचार भ रहल अछि। एहि वर्कशाप मे फिल्म क लेखक द्वारा फिल्म क कहानी लिखबाक हुनर सिखाउल जायत। ओतहि मोबाइल स केना फिल्म बनाउल जा सकैत अछि एहि पर सेहो वर्कशाप मे गुर बताउल जायत। प्रतिभागी के स्थानीय लोकेशन पर मोबाइल स बनल चयनित फिल्म क प्रदर्शन एहि आयोजन मुख्य आकर्षण रहत। एकरा लेल विप्लव विशाल कई गोटा स संपर्क क रहल छथि।
सहरसा ग्रुप क एडमिन साकेत आनंद कहला जे विगत 8 साल स सहरसा ग्रुप सहरसा क निवासी आओर प्रवासी कए जोड़बाक कार्य क रहल अछि। लगातार 4 वर्ष सहरसा ग्रुप मिलन समारोह क आयोजन क बाद वर्ष 2018 मे कोशी फिल्म फेस्टिवल क नींव रखलक,जेकरा खूब समर्थन भेटल। एहि तरह क आयोजन हमर सबहक सामाजिक जिम्मेदारी अछि।
आयोजन क तैयारी पर विचार करबा लेल एकटा बैसार सेहो भेल अछि जाहि मे साकेत आनंद, आनंद झा, सुनील कुमार भानु, अमन पराशर, दीपक कुमार झा, अजय कुमार,कुणाल, अश्विनी कुमार, विनय कुमार, कुमार विक्रमादित्य, अमरेंद्र कुमार, अमरज्योति जयसवाल, अनुज कुमार, मनीष कुमार, शुभम भारती, रौशन झा, शालिनी सिंह, मयंक कुमार, बिपिन कुमार सिंह, दिलीप कुमार, अविजित आनंद, रौशन कुमार भगत आ अन्य कई गोटे उपस्थित छलाह।


text:
मिथिला प्रकृतिपूजक संस्कृति रहल अछि। ई इलाका शाक्त साम्प्रादाय क इलाका रहल अछि। जे साम्प्रदाय सबसे पहिने महिलाक महत्व कए चिन्हलक आओर उपासना क अधिकार टा नहि बल्कि पुरोहित क काज मे सेहो महिला क सहभागिता शामिल केलक । सनातन हो, बौद्ध हो वा फेर जैन, मिथिलाक महिला सब ठाम अपन एकटा खास महत्व रखैत छथि। हम आम तौर पर सीता, गार्गी, आओर मैत्री क चर्च करैत छलहूँ, मुदा ठेरिका, मल्लिनाथा आओर बौद्ध धर्म वा जैन धर्म मे मिथिलानी कए नजरअंदाज कए दैत छी। एना नहि अछि, जैन धर्मांवली क 19म तीर्थंकर मिथिला क बेटी छलीह। बौद्ध धर्म मे सेहो मिथिलाक कईकटा बेटी अपन महत्वपूर्ण जगह बनेलीह। जतय धरि सनातन धर्म क सवाल अछि न्याय, धर्म आ साहित्य आदि विषय पर मिथिलाक बेटी क अपन एकटा अलग नजरिया हमेशा देखबा लेल भेटैत अछि । मिथिलाक राजनीतिक वजूद मे सेहो मिथिलानी क योगदान महत्वपूर्ण अछि। एक स बेसी बेर महिलानी मिथिला क सिंहासन पर बैसि चुकल छथि। इसमाद मिथिलाक महिला पर एकटा पूरा श्रृंखला अहाँक सोझा राखय जा रहल अछि। एक माह धरि हम अहाँ कए मिथिलाक ओ तमाम महिला क संबंध मे बतायब जे धर्म, राजनीति आओर समाज क निर्माण, विकास मे महत्वपूर्ण भूमिका निभौने छथि। हम ओ महिला क बारे मे अहाँ कए जानकारी देब जे नहि खाली मिथिला बल्कि विश्व स्तर पर अपन नाम स्थापित केलथि आओर धार्मिक, सामाजिक और राजनीतिक दिशा कए नब ठेकान देलथि।प्रस्तुत अछि एहि इसमाद क शोध संपादक सुनील कुमार झाक एहि श्रृंखला क खास प्रस्तुति। ई जे एकटा मिथिलानी छलीह – समदिया
पद्मश्री सीतादेवी
आधुनिक मिथिला क प्रसिद्ध विदुषी मे सीता देवी क नाम उल्लेखनीय अछि । चित्रकलाशैली मे हुनकर योगदान कए इतिहास मे स्वर्णाक्षर स अंकित कैल जा सकैत अछि । मधुबनी क एहि कला कए दीवार स उठाकए विश्व क कोना-कोना तक पहुंचेबा मे हिनकर अनुपम योगदान रहल अछि । सीता देवी क जन्म 1914 मे भेल छल । हुनकर छवि ‘माँ’ क रूप मे जीतवारपुर मे प्रसिद्ध छल । एहिक कारण छल हुनकर समाजिक उत्थान मे रुची । ओ करीब 1000 लोग कए एहि कलाक शिक्षा देलथि आओर हुनका आत्मनिर्भर बनोलथि । कला विदुषी सीता देवी खाली साक्षरे छलीह, मुदा स्कूली शिक्षा क लकए ओ बड्ड बेसी सजग छलीह । अपन प्रयास स ओ गांव मे प्राथमिक आओर सेकंडरी स्कूल खोलबेने छलीह ।
प्रसिद्ध समाजविद् एन. के. झा क अनुसार जितवारपुरक विकास क श्रेय सीते देवी क जाएत अछि । गाम कए जोड़य बला सड़क आओर गामक भीतरका सड़क नीक जेंका पक्का अछि । ई सीते देवीक अथक प्रयासक फल अछि जे गामक प्राथमिक विद्यालय कए सेकंडरी स्कूलक दर्जा भेटल छल । अपन बातचीत मे रामदेव जी कहैत छथि जे हुनकर मां प्रगति मैदान मे सेहो रहैत छलीह । आओर अपन गामक प्रगति क लेल जोरदार आओर अटल प्रयास करैत छलीह । कैकटा कद्वावर राजनेता सीता देवी क चित्रकला देखबाक लेल आबैत छलाह त तखनो ओ हुनका स अपन कगामक समस्या उजागर करैत समाधान मांगैत छलीह । सीता देवी क इच्छा छल जे हुनकर गाम मधुबनी चित्रकला कए आजीवन बढ़ावा दैत रहय । पद्मश्री सीता देवी आय हमरा बीच नहि छलीह । हुनकर निधन 92 सालक आयु मे भेल । एहि ग्रामीणकला कए दुनिया क फलक पर स्थापित करबा मे योगदान देबाक लेल सीता देवी कए साल 1969 मे राजकीय सम्मान आओर साल 1975 मे राष्ट्रीय सम्मान स नवाजा गेल छल । देशक श्रेष्ठ नागरिक सम्मान पद्मश्री स 1984 मे नवाजल गेल सीतादेवी क कला डॉ राजेंद्र प्रसाद, लाल बहादूर शास्त्री, इंदिरागांधी, बाबू जगजीवन राम आओर ललित नारायण मिश्रा जेहन विभूती क मन मोहबा मे सफल रहल । सीता देवी आधा शताब्दी तक अपन कला क जादू विखेरलथि ।


text:
मैथिली फ़िल्म 'घोघ मे चाँद' केर अभिनेत्री मीना गौतम सं मिथिमीडिया किछु बिंदु पर बात कएलक. गौतम किछु गहींर गप्प कहलनि अछि जे अनुकरणीय अछि. मैथिली सिनेमाक उत्कर्ष हेतु प्रयासरत सिने एक्टिविस्ट लोकनि कें एखन बहुत दूर धरि चलबाक छनि.
- - - - -
सभ सं पहिने 'घोघ मे चाँद' फ़िल्मक बधाइ. फ़िल्म मे अहांक अभिनय कें सराहल जा रहल अछि. केहन लगैए ई सभ?
हं, हम बहुत बेसी खुश छी, जे लोक हमरा बड़का परदा पर पसंद क' रहल छथि. हुनका सब कें हमर अभिनय पसंद आबि रहल छनि. दर्शकक प्रोत्साहन एक कलाकार लेल बहुत महत्वपूर्ण होइत छै. से प्रोत्साहन हमरा मैथिली दर्शक सं भेटि रहल अछि. सत्ते एक कलाकारक रूप मे ई हमरा बेस उत्साहित करैत अछि.
हम एबीपी न्यूज केर कार्यक्रम सनसनी मे एक कलाकार रूप मे काज क' रहल छलहुं. शूटिंग केर समय उदय सर (निर्देशक उदय राज) सं भेंट भेल. ओ हमरा मैथिली फ़िल्म लेल कहलनि आ स्क्रिप्ट बहुत नीक लागल आ हम फिल्मक हिस्सा बनि गेलहुं.
मैथिली फ़िल्म उद्योग कें अहाँ कोना देखैत छी? की सभ सम्भावना देखबा मे अबैत अछि?
कोनो फ़िल्म कें बेसी सं बेसी दर्शक चाही. तखने फिल्म सार्थक होइत छै. आ एहि हेतु प्रमोशन पर बेस धियान देबाक चाही. मैथिली फ़िल्म मे सम्भावनाक कमी नहि छै मुदा फिल्ममेकर बहुत बेसी फ़िल्मी मसाला द' मैथिली फ़िल्म कें भोजपुरी पैटर्न पर बना देइत छथि. एहि मिथिलाक मधुर आ स्वच्छ संस्कृति जेना कतहु बिला जाइत छै. दर्शक कें बेसी सं बेसी सिनेमा हॉल धरि अनबाक हेतु मैथिली मूवी कें मौलिक आ स्वच्छ रूप मे बनयबाक चाही.
अहाँ नेपाली भाषी छी. मैथिली फिल्म मे काज करैत संवाद बाजय मे कोनो दिक्कत त' नहि भेल?
मैथिली आ नेपाली भाषा मे बहुत बेसी निकटता छै. मैथिली बाजय मे हमरा कोनो दिक्कत नहि भेल.
भविष्य कें ल' कोनो योजना अछि?
भविष्य कें ल' कोनो योजना नहि अछि. देखबाक चाही की होइत छै! हमरा नीक फ़िल्म जओं भेटैत अछि त' से करब आ एकरा जारी राखब.
की मैथिली फिल्म कें मीना गौतमक रूप मे एक परमानेंट फीमेल फेस भेटि गेल अछि? एतय फ़िल्म कम बनैत अछि आ चेहरा बदलैत रहैत अछि?
हम आशा करैत छी जे हम मैथिली फ़िल्मक परमानेंट फीमेल फेस बनी. मुदा ई कहब कतेक कठिन अछि से अहाँ सभ जनैत छी. हमरा दुःख भ' रहल अछि जे एतय बहुत कम फ़िल्म बनैत अछि आ एहि पर निर्भर रहब सम्भव नहि अछि.
मिथिलाक धरती आ लोकक विषय मे अहाँक राय की अछि?
बहुत बहुत धन्यवाद मिथिलाक लोक कें. प्रेम आ प्रोत्साहन लेल समस्त मिथिलावासी कें बेस धन्यवाद देबय चाहै छी.


text:
पूर्व राष्ट्रपति प्रणब मुखर्जी कोरोना वायरस (COVID-19) सं संक्रमित भ’ गेलाह अछि। हुनक कोरोना जांच रिपोर्ट पॉजिटिव आयल अछि। ओ ट्वीट क’ एकर जानकारी देलैथ।
प्रणब मुखर्जी ट्वीट क’ कहलनि, ‘एकटा अस्पतालक दौरा पर हम कोविड-19 पॉजिटिव पाओल गेलउ। पिछला सप्ताह हमर संग संपर्क मे आयल ओ सभ’ लोक सं हमर अनुरोध अछि जे ओ अपनाके आइसोलेट क’ लि आ कोरोनाक जांच कराबि।
अहिसँ पहिने केंद्रीय गृह मंत्री अमित शाह, पेट्रोलियम मंत्री धर्मेंद्र प्रधान, जल संसाधन मंत्री अर्जुन मेघवाल सेहो कोरोना सं संक्रमित पाओल गेला। सभ’ लोक केर अखन अस्पताल मे इलाज चैल रहल अछि।
दिन बा दिन कोरोना वायरस के रूप आर विस्तार भ’ रहल अछि। त’ अहां लोकनि सं निरंतर उचित सावधानी रखबाक अपील करैत अछि.


text:
फगुआ के मंगलकामना
सभ मैथिल के फगुआ के मंगलकामना.
मिथिलाक फगुआ खेलबा के मजा बचपन में बड्ड लेलहुँ. आब ओहि मजा के ढूर्हबा लेल आ फगुआ खेलबाक लेल सभ साल गाम पहुँचि जाइत छी (इ साल अपवाद रहल – झोड़ा-झंटा बान्हि तैयार छलहुँ – मुदा विधि के विधान देखियौ – २-३ घंटा पहिले कार्यक्रम रद्द कर परल 🙁 ). फगुआ के दिन आब शुद्धरूपें ताड़ी-दारू-मुर्गा-माछ-माउंस आ मारा-पीट्टी के पावनि बनि चुकल अछि. सभ साल आशा ल क जाइत छी आ अगिला साल किछू सुधार होबाक आशा ल आबि जाइत छी.
अगिला फगुआ गाम में मनेबाक आशा समेत अहाँ सभ के फेर सं मंगलकामना.


text:
बिहारक मधुबनी जिला मे एनएच 57 पर सोमदिन भोरे सूमो आ ट्रक कें बीच भेल भयावह टक्कर मे 4 वर्षीय मासूम सहित तीन लोक केर मृत्यु भ’ गेल। दुर्घटना मे एकटा आंगनबाड़ी सेविका गंभीर रूप सं घायल बताओल जा रहल अछि। हुनका प्राथमिक उपचार कें बाद अनुमंडलीय अस्पताल सं दरभंगा मेडिकल कॉलेज अस्पताल रेफर कयल गेल अछि।
दुर्घटना जिलाक झंझारपुर अनुमंडलक अरड़िया संग्राम ओपी क्षेत्रक पिपरौलिया मे भेल। सूचना मिलय पर घटनास्थल पर पहुंचल अरड़िया संग्राम ओपी प्रभारी जीतेन्द्र सहनी कानूनी प्रक्रिया शुरू क’ देने छथि। मृतक मे एकटा आंगनबाड़ी सेविका फुलपरास थाना कें बथनाहा गामक ब्रहमदेव महतो केर पत्नी 45 वर्षीया प्रमिला देवी, महादेवमठ थाना कें गढ़िया निवासी राम बहादुर साह कें 26 वर्षीय बेटा गुजेंश्वर साह आ महावीर साह केर चाइर वर्षीय बेटी राधिका कुमारी बताओल जा रहल अछि। राधिका अपन मां काजल गुप्ता कें संगे छलि।
जानकारी कें मुताबिक सभ’ पटना मे आयोजित आंगनबाड़ी सेविका कें आंदोलन कें ल’ एकटा बैठक मे शामिल होबय गेल छलि। पटना सं वापसी समय हुनकर गाड़ी सुमो गोल्ड जेनाहि पिपरौलिया कें पास पहुंचल त’ आगू जा रहल एकटा ट्रक सं टकरा गेल। टक्कर एते जोरदार छल जे गाड़ी कें अगला हिस्सा पूर्ण तरहे क्षतिग्रस्त भ’ गेल।


text:
कोलकाता : मिथिला कल्याण परिषद आगामी रवि मने 16 नवम्बर 2014कें रवीन्द्र भवन रिषड़ामे विद्यापति स्मृति पर्व समारोह केर आयोजन केलक अछि. परिषदक ई 32म आयोजन अछि. कार्यक्रम सांझ 4.30 बजेसं होयत. एहि अवसर पर लेखक-निर्देशक शम्भूनाथ मिश्र केर नाटक 'मिथिलाक अभिशाप' केर मंचन होयत. एहि संग सांगीतिक अनुष्ठान सेहो आयोजित अछि. अंजना इस्सर ओ रोशन कुमार झा द्वारा गीत-संगीत केर कार्यक्रम होयत. जनार्दन ओझा ओ हुनक सहयोगी लोकनिक संगीत सं अनुष्ठान सजत.
ई नाटक मिथिलाक अभिशाप दहेज रूपी महादानवक कट्टर विरोधी अछि जाहिमे लेखक ओ निर्देशक शंभूनाथ मिश्र प्रत्येक चरित्रकें मनोरंजनात्मक एवं व्यंग्यात्मक ढंगसं मिथिलाक अभिशापकें उघार करबाक सचेष्ट प्रयास कयलनि अछि एवं मिथिलाक नारीकें परदाक पाछूसं एवं घोघ तरसं हटा पुरुष समाजक बनाओल प्राचीन प्रारंभिक दहेजक दलान पर मरल प्रबुद्ध सामाजक बीच आनि एकटा क्रान्ति करबाक चेष्टा कयलनि अछि. एहिमे भाग लेबय बला प्रमुख कलाकार छथि स्वयं शंभूनाथ मिश्र, श्रीमती शशिता राय, दिनेश मिश्र, संजय ठाकुर, केदारनाथ साह, सुधीर झा, रमेश मिश्र, पीयूष कुमार, दिलीप चौधरी, विनय चौधरी एवं अन्यान्य.